АЗИЗБEК – mulkdor.com\nDecember 25 2018, 03:12 АдабиётКитобларКутубхона\nОрадан уч-тўрт дақиқа ўткандан кейин Камолон тарафидан бир юз чамалиқ саркарда ва йигитлари билан Азизбек кўринди. Тилла жабдуқли қизил айғирға минган, қуёш ёғдуси билан турлик туска кириб товланадирған, ёқа ва этакларига олтин уқа тутилган кимхоб тўн кийиб, белидаги олтин камарга кумуш қинли жазоири қилич осқан, бошиға оқ шоҳидан салла ўраб, оёқларини кумуш узангига тираган, сийрак қошлик, чўққи соқол, буғдой ранглик, қирқ беш-элли ёшлар чамалиқ бир киши эди. Унинг орқасидан қора отға отланиб, зангори мовутдан уқалик тўн кийган, кумуш камарнинг ўнг томониға қилич, сўлиға тўфангча қистирған, бошиға барра попоқ кийиб, жин ялаған деганларидек қошсиз, қорамтил юзлик, икки чакагининг устида бир оз, иягида бир оз сийрак, кўримсиз қора соқоллиқ, кўзлари ичига ботиғроқ, аммо қон қуйилғансумон бир киши келар эди. Бу киши Азизбекнинг амри лашкари ва ўнг қўли бўлған Райимбек додхоҳ эди. Унинг қаторидағи иккинчи киши кичикроқ саман отка отланиб, устига Бухоронинг ола байроқ матасидан чопон кийиб, камар ўрнига чопонини тугмалаган, бошиға катта салла ўраб, қамчи сопи билан эгарнинг қошиға такя қилған; тўла кўркам юзлик, катта малла кўзлик, узун мош-гуруч соқоллик мулланамо бир зот бўлиб, бу киши яроқсиз эди. Азизбек орқасидан келгучи бу икки отлиқдан сўнг сипоҳлар туркуми бошланиб, зангор мовутдан тиззагача тушкан калта камзул, қизил мовутдан шим, оёғида сағри этик, бошда Райимбек додхоҳнинг бошидағидек попоқ, аммо уст томони қизил мовутдан, оқ қайишдан камар, сўлиға қилич осилиб, ўнг томонига тўфангча қисти-рилған ҳар қаторда тўрттадан отлиқ келмакда эдилар. Сипоҳларнинг кексаликлари тўғрисидаги нуқсонни эътиборга олинмаса, кўриниш мунтазам эди.\nҚўрғон устида ясов тотқан қаҳрамонлар қўл боғлаб икки букилгансумон таъзим билан Азизбекни илга-рига ўтказа бошладилар. Азизбек уларга қарши олтин соплик қамчисини кўкрагига кўндаланг қўйиб боши билан ҳам жавоб ишораси бериб олдинлар эди. Шу кезда бошлар уюми ёнида турған қўрғон бегиси отидан ерга тушиб жиловини қовуштирилган қўллари орасиға олди. Бошлар уюми билан Азизбек ораси қирқ-елли от адими қолған эди. Азизбек қаҳрамонларнинг саломларига жавоб қайтаришни ҳам унутиб, кўзини кесик бошларга тикди. Азизбекнинг орқасидағи саркарда ва сипоҳлар ҳам бу даҳшат уюмига эгарга қийшиқ ўлтуриб томоша қилиб келар эдилар. Азизбек кишилари билан бошлар ёниға келиб тўхтади.\nАзизбек бир мунча вақт бошларни томоша қилиб турди-да, қаршида қўл боғлаған қўрғон бегига қараб илжайди:\n— Баракалла ғайратларингизга, — деди Азизбек, — бу кун қипчоқларға рустамона жавоб\nбериб, ўзларини ҳам итдек қирғансиз. Бунчалик ғайрат кўрсаткан фуқароларга раҳмат, дунё\nАзизбек ташаккурини битиргач, ҳудайчи қўрғон устидаги қаҳрамонларға ҳамма товшини\n— Бек жаноблари бу кунги рустамона ғайратларин-гизга раҳмат айтиб, ҳақларингизга дуо\nМудофиълар дунёни бузиб жавоб бердилар:\n— Қуллиқ тақсир, қуллиқ! Тақсиримиз дунё тургунча туриб, сояи давлатлари бошимиздан\nАзизбек қамчисини кўндаланг қўйиб мудофиъларга қуллиқ қилди ва ҳудайчига буюрди:\n— Қўрғон бегига кимхоб тўн, юзбошиларға атлас чопон, бошқа йигитларга уч тангадан пул\nҲудайчининг хабаридан сўнг мудофиълар жавоб қайтардилар:\n— Давлатлари зиёда бўлсин!\nХазиначилар сипоҳлар орқасидан икки отни етаклашиб ҳудайчи ёниға етдилар. Бир отнинг устига чопонлар ортилған, иккинчи отдағи катта хуржиннинг икки кўзи лиқ танга эди. Бошлаб ҳудайчи от устидан бир кимхоб тўнни олиб, қўрғон бегига кийдирди. Қўрғон беги тўнни кийиб Азизбек ҳақига узун дуо қилди. Сўнгра ҳудайчи бир йигитка тўн қўлтиқлатиб, иккинчи йигитка тангалардан олдириб қўрғон беги билан бирга қаҳрамонлар ёниға чиқди. Қўрғон бегининг кўрсатишича кимга уч танга пул, кимга адрас чопон улашилиб бошланди.\nАзизбек от устида бошлар уюми теварагида айланиб Райимбек додхоҳ ва ола-байроқ тўнлик кишига ўзининг таниш саркардаларидан бўлған кимларнингдир бошларини кўрсатмакда, тирик вақтларида нима ишларда бўлиниб ва қора чопонлиларға қандай зулмлар қилғанларини сўзламакда эди. Азизбекнинг бу гапларини Райимбек дод-хоҳ самимий эшитса ҳам олабайроқ тўнлик одам «тақсир, тақсир» билан жавоб бериб, бошлар уюмидан жиркангансумон эгарининг қошиға кўзини тикиб турмоқда эди.\nЯрим соатлик бир фурсатдан кейин қўрғоннинг бошдан-оёқ ясов тортқан қаҳрамонларига инъомлар улашилиб битди-да, ҳудайчи ўзининг қуруқ хуржини билан Азизбек қотиға келиб қуллуқ қилди. Азизбек қаршисида қўл боғлаб турған қўрғон бегидан сўради:\n— Йигитларингизнинг барчаси ҳам қуруқ қолмадими?\n— Давлатингиз соясида, тақсир.\n— Қипчоқларнинг бу кунги ҳужуми қай вақтда бўлди?\n— Тонг ёрир-ёримас Оқ тепа томонидан тўп ота бошладилар, — деди қўрғон беги, — ўн беш дақиқа ўтар-ўтмас отлиқ қипчоқ қўшинлари кўриниб Самар-қанд дарбозасига югирдилар. Шунгача мен ҳам давла-тингиз соясида икки дарбоза оралариға мерганларни яйратқан эдим. Бошлаб Самарқанд дарбозаси қўруғи-дан отишға буюрдим. Мерганлар ўн беш дақиқа орқасини узмай милтиққа ўт бериб турдилар. Қипчоқлар биз-нинг томондан отилған милтиқ ўқлариға чидалмай, Самарқанд дарбозасини ташлаб, Камолон дарбозасига юзландилар. Сўнгра давлатлари кўланкасида Камолон қўруғидағи мерганларни ишка қўйдим. Бир соат чамаси отишқандан сўнг ёв бизнинг ўқимизға чидалмай, икки дарбоза орасида уч-тўрт юз ўлик қолдириб, қочишға мажбур бўлди. Биздан ёлғиз беш киши ўлиб, тўққиз киши яраланди.\nАзизбек жуда завқланған эди, яна бир қайта баракалла ўқуб, сўради:\n— Нормат қипчоқ кўриндими?\n— Йўқ тақсир: қўрғон яқиниға йўламади, йўла-ғанда…\n— Ўшанга ҳозир бўлмоқ керак.\n— Давлатлари ёри берса, албатта бизнинг муддао ҳам шунда…\nАзизбек ўз оғзи билан мудофиъларга «Мен сизлардан рози!» деб қичқирди ва мудофиъларнинг қий-чув дуолари остида сипоҳлари билан Самарқанд дарбозасига томон ҳаракат қилди.\nБу кун Азизбек ғолибият далдасида қўрғонлардан бир айланиб чиқмоқчи эди. Шунинг учун Самарқанд дарбозасидан ўтиб қўрғон ости билан Чақарға қараб юришдилар. Қўрғон Чақарнинг чуқур жарлик ариғиға тақалиб тугалар эди. Чақар суви устига қўрғон тиклаш мумкин бўлмай, жарнинг усти қўрғондан табиъий бўш эди. Аммо жарнинг нариги томони бир тепадан иборат бўлиб, жануб биқини маълум Чақар суви билан, ғарби Бўз сув ва Кўкча ариғи билан ўралған бурун каби бу тепа қўрғонсиз ҳам душманнинг ҳужумига ўнгғайсиз эди. Тепа устида сипоҳ туриши учун бир неча бинолар солинған, жануби-ғарбиға қаратиб бир, ғарбға қаратиб бир ва шимоли-ғарбиға қаратиб яна бир; бариси учта тўп қўйилған эди. Бу тепа устида доимий тўпчи ва қоровуллар турар эдилар.\nАзизбек сипоҳлари ила жарга тушди ва сув кечиб ҳалиги тепага юзланди. Тўпчи, қоровуллар кўздан кечи-рилиб, уларга бир неча тангадан инъом берилди. Шундан кейин тепанинг кун чиқишиға қараб қайтдилар. Чунки тепанинг бошқа томонлари юқорида айтилгандек бир неча терак бўйи жарлик бўлғанлиқдан Кўкча дарбозасига ўтиш учун Сузук ота мозори яқини билан Кўкча ариғиға тушилар ва ундан кейин Кўкча қўрғонлариға қайтиб келинур эди.\nКўкча қўрғонлари қўруғида анови қўрғонларни-кидек мудофиълар кўб бўлмаса ҳам, йўқ ҳам эмас эдилар. Ҳудайчи Азизбекдан илгарироқда қўриқчиларни огоҳлантириб борар, милтиқ, шашвар туткан ёш ва кекса муҳофизлар уни саломлаб қарши олар эдилар ва Азизбекнинг «Раҳмат фуқароларим!» сўзини эшитиб яхшиғина талта-йишиб қолар эдилар. Шу равишда Кўкча, Чиғатой, Сағбон, Қорасарой, Тахтапул, Лабзах дарбозаларини ўтиб, энг кейин Қашқар дарбозасига етдилар. Қашқар дарбозаси ўрдага яқин бўлғани учун мунда муҳофиз ва сипоҳлар талайғина бор эдилар. Уларнинг саломларига кўмилиб, Азизбек Қашқар дарбозасининг муюшига еткан ҳам эди, ташқаридан кимнингдир дарбозани ошиғич тақ-тақ ургани эшитилиб, Азизбекнинг оти ҳуркибми, қўрқибми кетига бурулиб тўхтади. Бошқалар ҳам тўхташға мажбур бўлдилар. Азизбек қаршисида қўл боғлаб турған дарбоза бегиға бақирди:\n— Нега қараб турасан, дарбоза устига чиқ, ким экан у ит?! Дарбоза беги югуриб қўрғон деворига чиқди:\n— Тақсир, бир чол!\n— Дарбозангни очиб, ичкарига ол! — деди Азизбек. Дарбоза очилди. Ташқаридан саман отини етаклаб Ҳасанали кирдида, кутилмаган иш устидан чиқғани учун қўрқиб, Азизбекка салом берди.\nХудоёрхонға 1283-нчи йилда учунчу мартаба тахтка чиқиш насиб бўлди. Унинг охирға салтанати хонлиқ истибдодининг аччиғ зулм ва таъаддиларининг жонсўз қора ...\nАдабиётNovember 14 2018, 10:11\nАсрдан бироз илгарироқ эди. Махдум дарбоза ёнида муборакбодчи мударрислардан бирини икки букланиб таъзим қилған ҳолда узатар эди. Ҳазрати мударрис хайрлашқан ...\nАдабиётNovember 10 2018, 02:11


15 октябрь, 2021, 07:01\nТеглар:Шаҳзод Убайдуллаев | Энергетик-БГУ\nУлар назоратга олинди\nБеларусь чемпионати олий лигасида иштирок этаётган “Энергетик-БГУ” клубида коронавирус тарқалгани ҳақида хабарлар тарқатилаётган эди.\nЎтказилган текширувлар натижасида жамоанинг икки нафар мураббийи ва етти футболчиси ҳақиқатан коронавирусга чалингани ўз тасдиғини топди.\n“Энергетик-БГУ” матбуот хизмати тарқатаётган маълумотларга қараганда, жамоанинг ўзбекистонлик легионерлари – Шаҳзод Убайдуллаев ва Бобур Абдухолиқовнинг тести ҳам мусбат натижа берган.\n“Тест натижаларига кўра, жамоа мураббийлари Владимир Белявский ва Сергей Омельянчук,шунингдек, футболчилардан Артём Макавчик, Айк Мусаханян, Алексей Лаврик, Максим Омельянчук, Александр Буличев, Бобур Абдухолиқов ва Шаҳзодбек Убайдуллаев COVID-19 вирусини юқтиргани аниқланди.\nУЕФА протоколи ва тиббий қоидаларига мувофиқ, вирус юқтирганларнинг барчаси машғулот базасини тарк этди ва уй карантинига олинди.\nКлубнинг қолган ўйинчилари ва профессионал персоналининг кейинги тест натижаларининг барчаси манфий натижа кўрсатди ва жамоанинг бошқа аъзолари Брестнинг “Динамо” жамоаси билан ўйнаш имконига эга, - деб ёзади “Энергетик-БГУ” вазият бўйича берган баёнотида.\n“Энергетик-БГУ” айни пайтда 26-тур учрашувларидан кейин олий лига мусобақа жадвалида 11- поғонани эгаллаб турибди. Минсклик “талабалар” жорий мавсумда еттита ғалаба, еттита дуранг қайд этган ва 11 та беллашувда имкониятни бой берган.\nУшбу жамоа таркибида уч нафар легионеримиз тўп тепмоқда. Асли Беларуснинг амалдаги чемпиони - “Шахтёр - Солигорск” жамоасига тегишли бўлган Шаҳзодбек Убайдуллаев иккинчи даврадан ижара асосида минскликлар таркибига қўшилди. Истеъдодли ҳужумчимиз янги жамоасида саккизта учрашувда майдонга тушиб, бир жуфт гол урди. Шаҳзоднинг БАТЭ ва “Витебск” жамоалари дарвозасига киритган голлари жамоасига дуранг натижа келтиргани аҳамиятли.\nБобур Абдуҳолиқов ҳам Украинанинг “Рух” жамоасидаги муваффақиятсизликдан сўнг, юртимига қайтиб келганди. Истеъдодли ҳужумчи ўзига бўлган таклифлар орасида “Энергетик-БГУ” вариантини маъқул кўрди. Қашқадарё футболи тарбияланувчиси янги жамоасида тўққизта учрашувда иштирок этиб, “Торпедо-БелАЗ” дарвозасини ишғол қилди. Бу гол минскликларга қимматли уч очко келтирди.\nЎзбек футболи тарбияланувчиларига алоҳида эътибор қаратиб келаётган “Энергетик-БГУ” яна бир ҳамюртимиз - Дониёр Абдуманноповни ҳам ўз таркибига қўшиб олган. Ҳужумда ўйнайдиган Абдуманнопов ушбу жамоада бир бор майдонга тушди холос.\nЭслатиб ўтамиз, ўтган мавсумда “Энергетик-БГУ”да уч нафар ўзбек футболчиси тўп сурган. Жасур Яхшибоев учун бу жамоа трамплин вазифасини ўтади. Моҳир ҳужумчмиз айни пайтда Молдова чемпиони “Шериф” клуби аъзоси ҳисобланади. Жасур Европа Чемпионлар лигасида “Реал” дарвозасини ишғол қилганини яхши биласиз.\nШаҳбоз Умаров эса “Энергетик-БГУ”даги муваффақиятли мавсумдан сўнг, мамлакатнинг энг кучли клубларидан ҳисобланган БАТЭ сафига ўтди. Борисовликлар таркибида Шаҳбоз Умаров 23 та учрашувда олтита гол уришга эришди. Истеъдодли ярим ҳимоячи Сречко Катанец томонидан Ўзбекистон миллий терма жамоасига ҳам жалб қилина бошлади.\n“Энергетик-БГУ” навбатдаги учрашувини 17 октябрь куни ўз майдонида “Динамо-Брест” жамоасига қарши ўтказади. Ўйин Тошкент вақти билан 19:00 да бошланади.\nШаҳзод Убайдуллаев: "Энергетик"дан кетаман"\nСупергол урган легионеримиз Сон, Тареми каби юлдузлар билан сўровномада иштирок этмоқда\nСупергол урган легионеримиз тур рамзий жамоасидан ўрин олди (фото)


00:00 / 23.12.2009 | eski savollar | 1088\nАссалому алайкум. Ҳурматли шайх жаноблари, саволим ёқмаган бо'лса аввалдан узр. Рамазон ойида битта қилган фарз амали, оддий ойда етмиш марта қилганга то'гри келар э'кан. Шу то'г'рими? Агар то'г'ри бо'лса, бу қазо қилинган фарз намозларига ҳам о'тадими. Мени икки ёки уч йиллик қазо намозларим бор. Аллоҳ сабр берсин секин секин тугатиб бораяпман. Рамазон ойида битта қазо намозни о'қисам, етмиштага юрадими? Ёки мен бу ма'рузани тушунмаганманми? Но то'г'ри фикрлар билан адашганлардан бо'либ қолмай. Илмимни зиёдалашда ко'мак беринг. Раҳмат\nРамазон ойининг шарофатидан унда қилинган яхши амалларнинг савоб кўпайтириб берилади. Амалнинг ўзи кўпайиб қолмайди. Сиз ўйлагандек, битта намоз етмишта намознинг ўрнига ўтмайди. Бир намоз бир намоз ўрнига ўтади, аммо унинг савоби етмиш намознинг савобига тенг бўлади. Сиз қазо намозларни ўқишда давом этаверинг.


Adidas автоматик равишда пойафзаллар ишлаб чиқарадиган фабрика очади\n22:29 / 20.10.2015\nСпорт маҳсулотлари ишлаб чиқарувчи Adidas компанияси 2016 йилда Германияда бутунлай автоматик равишда ишлайдиган фабрика очади, деб маълум қилмоқда Huffington Post.\nУшбу янги фабриканинг номи Speedfactory деб аталадиган бўлди. Adidas робото техника борасида Германия ҳукумати, олимлар ва фирмалари билан ҳамкорлик қилади. Компания бу йўналиш пойафзал ишлаб чиқариш технологияси тубдан ўзгартирибюборишга ишонмоқда.\nШу маънода, Adidas компанияси ўз истеъмолчиларига яқин бўлиш мақсадида, Ғарбда ишлаб чиқаришни кўпайтиради. Бу, ўз навбатида, транспорт харажатини тежашга ҳисса қўшади. Автоматик равишда ишлаб иқарувчи биринчи завод 2016 йилда Ансбах шаҳрида очилади.


“Ҳизбаллоҳ” етакчиларидан бири ўлдирилди\n15 апрел 2021, Тошкент вақти: 09:58\nСурия пойтахти Дамашқда рўй берган портлашда “Ҳизбаллоҳ” ҳаракати етакчиларидан бири Имад Муғниё ҳалок бўлди.\nГувоҳларнинг билдиришича, бомба Муғниё кетаётган машина тагида портлатиб юборилган.\n“Ҳизбуллоҳ” ҳаракати Муғниёнинг ўлдирилишида Исроил ҳукуматини айблади. Исроил бош вазири маъмурияти эса рўй берган воқеани изоҳлашдан бош тортди.\nИмад Муғниё узоқ йиллар давомида “Ҳизбуллоҳ” ҳаракатининг махсус жанговар бўлимига раҳбарлик қилиб келган.


Покистонда уюштирилган портлаш оқибатида 6 нафар ҳарбий хизматчи ҳалок бўлди - zarnews.uz\nЭрон билан чегарадош бўлган ҳудудда қўлда ясалган портловчи модданинг ҳаракатга келтирилиши оқибатида Покистон қуролли кучларининг 6 нафар ҳарбий хизматчиси ҳалок бўлди. Бу ҳақда 8 майдан 9 майга ўтар кечаси мамлакат қуролли кучлари генерал-майори Бабар Ифтихар хабар берди.\n“Жанубий Белужистон чегара корпуси автомобили қўлда ясалган бомбани масофадан туриб ҳаракатга келтириш оқибатида портлатилганидан сўнг, бир нафар зобит ва беш нафар аскар қурбон бўлди”, деб ёзди Ифтихар ўзининг Твиттер саҳифасида.\nПокистон ҚК берган маълумотга кўра, ҳарбий хизматчилар Эрон-Покистон чегарасидан 14 километр узоқликдаги ҳудудда олиб борилган патруль хизматидан қайтаётган бўлишган.\n14 кунлик карантиндан кейин пойтахтдаги катта савдо мажмуаси очилди\nкоронавирус чегара чартер рейс Россия АҚШ жиноят иши COVID-19 коронавирус соғайганлар Самарқанд ёнғин фирибгарлик тест синовлари


Кармана туманида “Куйдирги ва Қрим-Конго геморрагик иситма касалликларининг олдини олишга қаратилган устувор вазифалар” мавзусида ўқув семинар бўлиб ўтди\nУнда Навоий вилояти Кармана туман ветеринария ва чорвачиликни ривожлантириш бўлими, туман Фавқулодда вазиятлар бўлими, туман Санитария-эпидемиологик осойишталик ва жамоат саломатлиги хизмати ҳамда туман Тиббиёт бирлашмаси ходимлари иштрок этишди.\nСеминарнинг биринчи қисми даставвал тумандаги “Канс-маркет” тижорат корхонасига қарашли чорвачилик комплексида ўтказилди.\nУнда юқумли касалликларнинг келиб чиқиш сабаблари, уларнинг салбий оқибатларининг олдини олиш чора-тадбирлари бўйича назарий тушунчалар берилди.\nСўнгра касаллик аниқланганда амалга оширилиши зарур бўлган чора-тадбирлар малакали мутахассислар томонидан семинар иштирокчиларига атрофлича тушунтирилди.\n– Куйдирги ҳамда Қрим-Конго геморрагик иситма касаллиги қўзғатувчиларининг асосий манбалари чорва моллари ҳисобланади, - дейди Кармана туман ветеринария ва чорвачиликни ривожлантириш бўлими бошлиғи Азиз Пирназаров.\n– “Илмий манбаларда куйдирги касаллиги бактериясининг спорали шакли ташқи муҳитга ўта чидамли экани қайд этилган.\nУшбу касаллик бактерияси юз йилгача тупроқда тирик сақланиши мумкин. У ўсимликлар орқали ҳайвонлар организмига тушгач, тез ривожланади ва ҳайвон маҳсулотлари орқали одамларга юқади. Куйдирги касаллигининг асосий белгиси баданда яра пайдо бўлади.\nҚрим-Конго геморрагик иситма касаллиги эса чорва молларида учрайдиган каналар орқали тарқалади. Қрим-Конго геморрагик иситма касаллиги инсон танасида ҳарорат кўтарилиб, баданга тошмалар тоширади, заҳарланиш аломатлари намоён бўлади. Бундай ҳолатларда зудлик билан тиббиёт ходимларига мурожаат қилиш зарур”.\nСеминарда касаллик аниқланган беморга биринчи тез тиббий ёрдам кўрсатиш, касаллик аниқланган ҳудудни карантинга олиш ва дезинфекция ишларини олиб бориш бўйича амалий машғулотлар олиб борилди.\nСеминарнинг иккинчи қисми туман Юқумли касалликлар шифохонасида давом эттирилиб, унда беморга кўрсатиладиган бирламчи тиббий ёрдам юзасидан маълумотлар берилди.\nПросмотров: 345 Скачать в PDF Версия для печати Наверх


Фарғонада цемент заводи қурилди\nЯнги цемент заводи водий эҳтиёжларини тўлиқ қоплайди\nФарғона вилояти "Jo‘ydam ta'mir qurilish" масъулияти чекланган жамияти ҳамда ХХРнинг "Тонгли" ҳамда "Шанфэнг" компаниялари иштирокида қўшма корхоналар ташкил... 03.11.2016, Sputnik Ўзбекистон\n© Sputnik / СтрингерЦемент заводида таъмирлаш ишлари олиб борилмоқда\nФарғона вилояти "Jo‘ydam ta'mir qurilish" масъулияти чекланган жамияти ҳамда ХХРнинг "Тонгли" ҳамда "Шанфэнг" компаниялари иштирокида қўшма корхоналар ташкил этиш бўйича шартнома имзоланган. Ушбу корхоналарнинг ташкил этилиши билан водий аҳолисининг цементга бўлган эҳтиёжи тўлиқ қопланади\nТОШКЕНТ, 3 ноя — Sputnik. Фарғона вилояти "Jo‘ydam ta'mir qurilish" масъулияти чекланган жамияти ҳамда Хитой Халқ республикасининг "Тонгли" ҳамда "Шанфэнг" компаниялари иштирокида қўшма корхоналар ташкил этиш бўйича шартнома имзоланган.\nФарғона вилоятида янги цемент заводи ишга туширилди\n21 Октябр 2016, 12:21\nУнга кўра Андижон вилоятининг Булоқбоши тумани ҳамда Фарғона вилояти Ўзбекистон туманининг Шўрсув шаҳарчасида ҳар бирида суткасига 4000 тоннадан цемент ишлаб чиқарувчи корхоналар ташкил этилиши режалаштирилган.\nБулоқбоши туманида ҳозирда қурилиш-монтаж ишлари бошлаб юборилди. Ушбу лойиҳага хитойлик ҳамкорлар томонидан 200,0 миллион АҚШ долларидан ортиқ инвестиция киритилиши белгиланган. Корхоналарнинг қурилиш ишларига сарф этиладиган маблағлар "Асака" ДАТБ ҳамда ДТ "Халқ банки" Фарғона филиаллари томонидан молиялаштирилиши кўзда тутилган.\n— Ўзбекистоннинг Биринчи Президенти Ислом Каримов раҳнамоликларида юртингизда қулай ишбилармонлик муҳитининг барпо этилгани бутун дунё ҳамжамияти томонидан эътироф этилмоқда, — дейди хитойлик ҳамкорлардан бири Ван Чжиган. — Шунинг учун ҳам биз Ўзбекистонга ҳеч иккиланмай инвестиция киритишга қарор қилдик. Хорижий инвесторлар учун яратилган эркинлик ва имкониятлар бу ерда бемалол ўз ҳамкорлик лойиҳаларимизни йўлга қўйишга асос бўлмоқда. Шуни таъкидлаш лозимки, цемент ишлаб чиқариш учун зарур бўлган хом ашё маҳсулотлари 100 фоиз маҳаллий конлардан олинади. Ва бу ўз навбатида маҳсулот таннархининг кўтарилмаслигини таъминлайди. Бундай арзон ва сифатли маҳсулот кейинчалик хорижий давлатларга, айниқса, қўшни мамлакатларга эскпорт қилиниши мумкин.\nБугунги кунда Фарғона вилоятида фаолият кўрсатаётган "Қувасой цемент" АЖ томонидан ишлаб чиқарилаётган маҳсулотлар водий эҳтиёжининг 37 %ни ташкил этади холос. Қолган қисми бошқа вилоятлар ёки қўшни мамлакатлардан валюта эвазига сотиб олинмоқда. Эндиликда эса ушбу корхоналарнинг ташкил этилиши ҳудудларда 1600 га яқин янги иш ўринлари ташкил этилиши билан бирга, водий аҳолисининг цементга бўлган эҳтиёжи тўлиқ қопланади.\nМаълумот ўрнида айтиш мумкинки, Булоқбоши туманида корхона 2017 йилнинг, Ўзбекистон туманида эса 2018 йилнинг охирида қуриб битказилиши режалаштирилган.


Skoda илк йўлтанламаси прототипи ҳақидаги маълумотларни сир тутишдан “чарчади” » Скачать музыку бесплатно новинки музыки 2016-2017\nКомментариев: 0 Просмотров: 334 Дата: 17-02-2016, 15:01 Skoda компанияси VisionS деб номланган илк йўлтанламас прототипига оид маълумотларни ошкор қилди. Серияли равишда ишлаб чиқариладиган автомобиль эса Kodiak номини олади. Ушбу автомобиль чех автобелгиси остида чиқариладиган бўлғуси машиналар дизайнини ўзида намоён этган. Айтиш жоизки, VisionS дизайни ХХ аср бошларидаги чех архитектураси услубини мужассамлаштирган. Унинг олд ва орқа бампери, шунингдек, орқа чироқларида бир қатор “биллур” унсурлар мавжуд. Автомобиль узунлиги 4700 миллиметрни ташкил этса, кенглиги 1910 миллиметр, баландлиги эса 2790 миллиметрга тенг. Концепт Volkswagen MQB модуль платформаси асосида яратилган бўлиб, салонига уч қатор ўриндиқлар жойлаштирилган. Прототип ҳаракатини 156 от кучига эга 1,4 литрли бензинли двигатель ҳамда олд ғилдирак ўқидаги 54, орқа ғилдираклар ўқидаги 115 от кучини ўзида мужассамлаштирган электромотор ва литий-ионли батареялардан иборат гибрид қувват қурилмаси таъминлайди. Шундай қилиб, агрегатларнинг умумий кучи 325 от кучига етади. Тезлик узатмалар қутиси вазифасини эса олти босқичли DSG “робот” бажаради. Қурама тартибда машина 1000 километргача масафани тўхтовсиз босиб ўта олади. Ёнилғи сарфи эса 100 километр учун 1,9 литрни ташкил этади. Турган жойидан 100 километр/соат тезликка чиқиши учун машина 7,4 сония сарфлайди. Унинг энг юқори тезлиги соатига 200 километрдан иборат. Skoda VisionS`нинг оммавий намойиши март ойида бўлиб ўтадиган Женева автосалонида ташкиллаштирилади. Туркум ишлаб чиқариладиган Kodiak тафсилотлари эса ёзда ошкор этилиб, кузда ўтказиладиган Париж автосалонида намойишга қўйилади. - деб хабар бермоқда Carzone.uz нашри.


12:40 09.10.2020 (Янгиланган 12:42 09.10.2020)\nСал олдин, Россия президенти Владимир Путин Арманистон ва Озарбайжон ташқи ишлар вазирларини музокараларга таклиф қилгани ҳақида хабар берган эдик.\nТОШКЕНТ, 9 окт — Sputnik. Озарбайжон ва Арманистон Москвада бўлиб ўтадиган маслаҳатлашувда ўз иштирокини тасдиқлашди, деб хабар берди журналистларга Россия ТИВ расмий вакили Мария Захарова.\n"Қизғин тайёргарлик бормоқда", - деб қўшимча қилди дипломат.\nЭслатиб ўтамиз, Тоғли Қорабоғда жанговар ҳаракатлар 27 сентябр куни янгиланди. Озарбайжон ва Арманистон бир-бирига зарбалар беришни бошлади. Айни дамда Арманистонда тўулиқ мобилизация эълон қилинган, 18-55 ёшли эркакларга мамлакатни тарк этиш таъқиқланган. Озарбайжонда қисман мобилизация эълон қилинган.


Ўзбекистонда янги партия тузиш бўйича қарор қабул қилинди - Халқ сўзи\nЎзбекистонда янги партия тузиш бўйича қарор қабул қилинди\n18:06 08 Январь 2019 Сиёсат\nБорий Алихонов | Архив фото\nЎзбекистон экологик партиясининг таъсис съезди бўлиб ўтди. Янги тузилма мамлакат сиёсий майдонининг тенг ҳуқуқли аъзоси сифатида вакиллик органларига ўринлар эгаллаш вазифаларини қўйиб, парламентда ўз олдидаги муштарак мақсадларни давлат сиёсати даражасида илгари суришни мақсад қилган.\nТадбир иштирокчилари экологик партия олдида катта ва масъулиятли ишлар турганини эътироф этишди.\nМамлакатда барқарор ривожланиш мақсадларига эришиш, аҳоли учун қулай экологик шароит яратиш ва ноёб табиатни сақлашга жамиятнинг барча кучларини сафарбар қилиш, ҳудудий ва маҳаллий экологик ва фуқаролар соғли-ини муҳофаза қилиш дастурларини ишлаб чиқиш ҳамда амалга ошириш, жамиятда экологик маданият даражасини кўтариш сингари долзарб вазифалар шулар жумласидандир.\nСъездда Ўзбекистон экологик партиясини таъсис этиш бўйича қарор қабул қилинди. Партиянинг Марказий Кенгаши ҳамда Назорат-тафтиш комиссияси аъзолари сайлаб олинди. Делегатлар томонидан билдирилган таклиф ва тавсиялар асосида Ўзбекистон экологик партияси Устави ва Дастури лойиҳалари ҳамда съездда кўриб чиқилган бошқа масалалар юзасидан тегишли қарорлар қабул қилинди.\nШу куннинг ўзида Ўзбекистон экологик партияси Марказий Кенгаши Пленуми ҳам бўлиб ўтди. Унда қатор ташкилий масалалар кўриб чиқилди. Ўзбекистон экологик партияси Марказий Кенгаши ижроия қўмитаси аъзолари, унинг раиси ва раис ўринбосарлари ҳам сайланди. Партиянинг рамзлари тасдиқланди.\nПартия маркази кенгаши раиси лавозимига Қонунчилик палатаси спикери ўринбосари Борий Алихонов сайланди.


Зиёратга жўнаб кетишди – Сурхон тонги\nБош саҳифа / Жамият / Зиёратга жўнаб кетишди\nАвгуст 14, 2018\tЖамият Изоҳ қолдириш 711 Кўрилди\n11 август куни “Ҳаж — 2018” мавсуми доирасида сурхондарёлик ҳожиларнинг сўнгги гуруҳини Абу Исо ат Термизий зиёратгоҳидан муборак ҳаж сафарига тантанали кузатиш маросими бўлиб ўтди.\nДастлаб, истиқлол туфайли кўркам қиёфа касб этган муҳташам мажмуада ташкилотчилар ва алоқадор бош- қарма ҳамда идоралар вакиллари зиёратга йўл олганларга керакли тавсия ва кўникмалар беришди. Шунингдек, тадбир доирасида зиёфат дастурхони ҳам ташкил этилиб, бўлажак ҳожи ота ва ҳожи оналарнинг дуолари олинди.\n— Ислом динининг бешинчи рукни бўлган ҳаж амалига давлат даражасидаги эътибордан кўнгилларимиз тоғдек кўтарилди, — дейди шерободлик Ҳаким Маллаев. — Бутун сафар давомида юртимизнинг ғамхўрлигини ҳис қилган ҳолда ибодатларни мукаммал даражада амалга оширамиз. Юртимиз тинчлиги, халқимиз фаровонлиги ҳамиша бардавом бўлишини тилаб дуолар қиламиз.\nБу йил жами 408 та воҳадошимиз ҳаж амалларини адо этишлари белгилаб қўйилган бўлиб, улар учун барча шароитлар муҳайё қилинган. Жорий йилдаги ҳаж мавсуми учун сарф харажатлар ана шу энг юқори даражада кўрсатиладиган барча хизматларни эътиборга олган ҳолда ҳамда жамоатчилик кенгашининг қарорига асосан 38 миллион сўм этиб белгиланган.\nҚувонарли томони, ҳаж зиёратига республикамиз аэропортларидан тўғридан тўғри парвозлар амалга ошириляпти. Жумладан, Тошкент, Наманган, Самарқанд, Қарши ва Бухоро шаҳридаги аэропортлардан 7200 нафар зиёратчиларни Саудия Арабистонига етказиш режалаштирилган.\n— Ҳаж мавсумига зиёратчиларни саралашда моддий ва жисмоний жиҳатдан ҳаж сафарига тайёрлиги, ҳажга бормаганлиги, ислом дини ва ҳаж ибодати ҳақидаги тушунчалари борлиги, маҳалладаги ижтимоий-маънавий муҳитни яхшилашга қўшаётган ҳиссаси каби жиҳатларга ҳам алоҳида эътибор қаратилди, — дейди Термиз шаҳар бош имом хатиби Низомиддин Чориев.\nОлдинги Ҳимоячи маърифатли бўлиши керак\nКейинги Касб байрами кенг нишонланди


Ёшлар лигаси. “Насаф” “Бухоро”ни йирик ҳисобда мағлуб этди – Voha.uz\nVoha.uz > "Насаф" ҳақида > Ёшлар лигаси. “Насаф” “Бухоро”ни йирик ҳисобда мағлуб этди\n08-09-2016 08-09-2016 authorФикр билдиринг"Насаф" ҳақида, Ёшлар лигаси, Янгиликлар, хабарлар, мақолалар 2 556\nБугун “Насаф” ёшлари 21-тур доирасидаги учрашувни “Бухоро” жамоаси ёшларига қарши ўтказишди.\nУчрашув Ўзбекистон Республикасининг биринчи президенти И.А.Каримов хотираси учун бир дақиқалик сукут сақлаш билан бошланди.\nБугунги учрашувда кўпдан буён майдонда кўринмай қолган Одилжон Ҳамробеков ҳам дастлабки дақиқалардан майдонда ҳаракат қилди. Ҳамробеков бугун ёшларимизга яқиндан ёрдам берди.\nУчрашув кутилганидек майдон эгаларининг ташаббуси билан бошланди. Улар илк дақиқаларданоқ майдондаги устунликни ўз қўлларига олишди.\nЁшларимизнинг тўлиқ устунлигида ўтган биринчи бўлимнинг сўнгги дақиқаларигача дарвозалар даҳлсизлиги сақланиб турди.\nҲакам томонидан қўшиб берилган қўшимча дақиқалар бошланган 45+1-дақиқада ҳисобни очиш ёшларимизга насиб этди. Учрашувдаги дастлабки голни бугунги учрашувда астойдил тер тўккан Ислом Кенжабоевга насиб этди – 1:0.\nИккинчи бўлимни ҳам ёшларимиз кўтаринки руҳда бошлашди. Улар кетма-кет ҳужумлар уюштиришиб, меҳмонларни жуда саросимага солиб қўйишди. Юқорида айтиб ўтганимиздек, бугун Ислом Кенжабоев жуда мазмунли ўйин намойиш этди. Унинг майдонни чап қанотидаги тезкор ҳаракатлари ва чиройли ўйинлари стадионга йиғилган мухлисларнинг олқишига сазовор бўлди. Учрашувнинг 66-дақиқасидаги ташкил этилган ҳужумда у ҳимоячиларни доғда қолдириб, рақиб жарима майдонига кириб борди, уни тўхтатишга ожиз бўлган “Бухоро” жамоаси ҳимоячиларидан бири чалиб йиқитди. Ҳакам иккиланмасдан 11 метрлик нуқтани кўрсатди. Пенальтини Дилшод Хушбаков бехато амалга ошириб, голга айлантирди – 2:0.\nБу ҳисоб ёшларимизни кучига куч қўшгандек бўлди, шундай ҳам майдонда устунлик қилаётган ёшларимиз рақиб дарвозаси томон ҳужумларни янада кўпайтирди. Албатта бу самара бермасдан қолмади. Ўйиннинг 84-дақиқасида Сардор Саъдуллаев ўз ҳисобига гол ёздириб қўйди – 3:0. Ушбу голда ҳам Ислом Кенжабоевнинг ёрдами катта бўлди.\nУчрашув тугалланиб бораётган бир паллада, аниқроғи 89-дақиқа бошида майдонга тушган Илҳом Алижонов бир дақиқа ўтмасданоқ ўз жамоасининг 4-голига муаллифлик қилди – 4:0.\nШундай қилиб, “Насаф” жамоаси ёшлари яна бир йирик ҳисобдаги ғалабасини нишонлашди. Эслатиб ўтамиз, ўтган турда ҳам ёшларимиз сафарда “Қўқон-1912” ёшларини худди шу ҳисобда доғда қолдиришган эди.\nБу ғалаба билан ёшларимиз ўз ҳисобидаги очколар сонини 31тага етказиб олишди ва бир поғона юқорида бораётган “Бухоро” ёшларини қувиб ўтишиб, еттинчи поғонадан жой эгаллашди.\nЭнди ёшларимиз навбатдаги 22-тур учрашувини сафарда “Андижон” ёшларига қарши ўтказишади. Учрашув 16 сентябр куни бўлиб ўтади.\nЁшлар лигаси, 21-тур. 08.09.2016.\n“Насаф” (Қарши) – “Бухоро” (Бухоро) 4:0 (1:0)\nҚарши ш., Ёшлар қароргоҳи стадиони. 17:00да\nБош ҳакам: Бахтиёр Юльчараев (Гулистон)\nҲакамлар: Сухроб Сатторов (Шахрисабз), Зуфар Элибоев (Қарши), Фирдавс Норсафаров (Қарши).\nНазоратчи: Г.Имамов (Тошкент).\nГоллар: Ислом Кенжабоев, 45+1’-1:0, Дилшод Хушбаков (пен.), 66’-2:0, Сардор Саъдуллаев, 84’-3:0, Илҳом Алижонов 89’-4:0.\n“Насаф”: 30.Умиджон Эргашев (13.Музаффар Шарипов 65), 7.Акмалжон Олимов, 14.Шароф Муҳитдинов (43.Шохрух Неъматов 88), 15.Азамат Алланиёзов (45.Шерзод Насруллаев 80), 16.Дилшод Хушбаков, 22.Ислом Кенжабоев (4.Илҳомжон Алижонов 89), 28.Сардор Саъдуллаев, 32.Абдулазиз Нишонбоев, 33.Одилжон Ҳамробеков (38.Жаҳонгир Қурбонбоев 62), 34.Ильдар Маматказин (5.Раҳимбек Жавлиев 86), 41.Нажмиддин Нормуродов (с) (36.Акмал Мозговой 76).\n“Бухоро”: 30.Асилбек Аманов, 2.Миркамол Жумаев, 3.Тулқинжон Умаров, 4.Наримон Ҳасанов, 5.Саиддастон Фозилов (24.Элшод Дилмуродов 75), 6.Сардор Сулаймонов (15.Муҳаммад Тимуров 66), 7.Ислом Холиқов (22.Бекзод Идиев 80), 10.Мирфайз Муҳиддинов, 14.Нодиржон Давлатов (21.Шуҳрат Салимов 46), 17.Жалолиддин Убайдуллаев, 77.Феруз Муинов (9.Хуршид Олимов 46).\nОгоҳлантириш: Нажмиддин Нормуродов 43, Акмал Мозговой 86.\nБугун футбол. «Насаф» – «Бухоро»


Ўзбекистон: интернетдан фойдаланувчилар цензурага қарши курашмоқда | Institute for War and Peace Reporting\nЎзбекистон: интернетдан фойдаланувчилар цензурага қарши курашмоқда\nТошкентлик 27 ёшли менежер Ўзбекистонда тўсиқ қўйилган сайтлардан маълумот олиб туради. У маҳаллий провайдерлар томонидан маън қилинганлар рўйхатига киритилмиш Fergananews.com, uznews.net, dw.de, centrasia.ru, eurasianet.org, ozodlik.org каби веб-саҳифаларнинг доимий муштарийсидир.\nБу қиз ўзининг кўплаб дўстлари каби тўсиқларни айланиб ўтишни ўрганиб олганида ваҳимали бир жиҳат кўрмайди. Унинг сўзларига кўра, турли туман ахборотларни ўқиш унга барча янгиликлардан бохабар бўлиш имконини беради.\n“Менга содир бўлаётган воқеалар қизиқ, - дейди у, - шунинг учун ҳам мен [прокси-сервердан] фойдаланиб, барча сайтларга кираман. Биз бу ерда яшаб, воқеликнинг давлат интернет-порталларида ёзилганига мувофиқ эмаслигини кўриб турибмиз, шунинг учун ҳам тўсиқларни айланиб ўтиб, мустақил ресурсларни ўқиймиз”.\nТошкентлик талаба йигит 4 йилдан буён прокси-сервердан фойдаланар экан. Гарчи сервер вақти-вақти билан осилиб қолса-да, маълумот керак бўлгани учун у бунга сабр қилишга тайёр.\n“Мен сиёсат ҳақида объектив янгиликларни ўқишга қизиқаман, - дейди у. – Мен интернетдаги цензурани ҳақиқатни билиш учун айланиб ўтаман”.\nМаҳаллий киберцензорлар таъқиқланган сайтлар сирасига қирққа яқин интернет-ресурс кириб, булар асосан мустақил хорижий сайтлар, мухолифатчилар ва ҳуқуқ фаолларига оид порталлардир.\nСўнгги пайтларда расмийлар тўлқинсимон блокировкадан тобора кўпроқ фойдаланмоқдалар, бунда кун мобайнида айрим сайтлар баъзан очиқ бўлиб, бир муддат ўтганидан кейин эса яна тўсиб қўйилмоқда.\nЎзбекистондаги блогсфера шарҳловчиси бир неча кун мобайнида турли сайтларга кириш имкониятини синовдан ўтказди ва масалан, авваллари кириш имконияти бўлмаган Voice of America (Америка Овози) очилаётганини, bbc.com сайтига ҳам, iwpr.net сайтига ҳам ҳозирда кириш имконияти мавжудлигини қайд этди.\nЎзбекистон киберфазосида киберцензуранинг кучайиши 2011 йил баҳорида бошланган қатор араб инқилоблари билан бир пайтга тўғри келди. (Ўзбекистон: ижтимоий тармоқлар махсус хизматлар нишонида).\nКейинроқ, июнь ойида махсус хизматлар жаҳон ўргамчак тўри устидан шунингсиз ҳам қаттиқ назоратни бир неча бор кучайтирган ҳолда, ўнлаб интернет-сайтларга кириш йўлини тўсиб қўйдилар. Орадан бир ой ўтгач, парламент Ўзбекистонга қарши “ахборот уруши” олиб борилаётибди, деган қарорга келди ва “режали кураш”нинг муқобил йўлини таклиф қилди. (Ўзбекистон: Интернет "бузғунчи куч" ўлароқ эътироф этилди).\nБундай қарор президент Ислом Каримовнинг интернетда ижтимоий жиҳатдан фаол ёшларни “ўзининг ғаразли мақсадлари йўлида” фойдаланаётган кучлар фаолият олиб бораётгани ҳақида оммавий ахборот воситалари ходимларига қилган мурожаатидан кейин қабул этилди.\nЎзбекистон тармоқларида ёшлар фаолроқ қатлам бўлиб ҳисобланади. Ўзбекистон Алоқа ва ахборотлаштириш агентлигининг сўнгги маълумотларига мувофиқ, қарийб 30 миллион аҳоли истиқомат қилаётган мамлакатда интернетдан фойдаланувчилар сони 9 миллиондан ошиб кетган. Фойдаланувчиларнинг тақрибан 80 фоизини эса ёшлар ташкил қилади.\nТурли ҳудудлардан бўлган шарҳловчилар прокси ва туннелларни кешловчи анонимайзерлардан фойдаланиш фойдаланувчилар орасида анча кенг тарқалганини айтдилар.\n“Илғор ёшлар ҳеч бир қўрқув-ҳадиксиз киберцензурани айланиб ўтишнинг барча технологияларидан фойдаланмоқда”, - дея қайд этади қаршилик талаба.\nБироқ кўплаб юзерлар киберцензурани айланиб ўтиш йўллари билан таниш бўлсалар-да, анонимайзерлар чакалакзорлари бўйлаб юришга ботинолмаяптилар. Улар эҳтиёткор бўлишни ва таъқиқланган сайтларга кирмасликни маъқул кўрмоқдалар.\n“Мухолифат сайтларини Ўзбекистон Миллий хавфсизлик хизмати блокировка қилаётгани, бундай сайтларга кираётганлар эса овланаётгани ҳақида эшитганларида уларнинг ҳадиги чандон ортиб кетаяпти”, - дея қўшимча қилади талаба.\n2012 йилнинг сентябрь ойида Freedom House халқаро ташкилоти “Интернетдаги эркинлик” деб номланган навбатдаги ҳисоботини эълон қилди. Унда сўнгги йил мобайнида Ўзбекистон онлайн-муҳитида цензура кучайгани айтилган ҳамда мамлакат интернет душмани бўлган 14 давлат рўйхатига киритилган.


Хитой, Эрон, АҚШ ва Қатар Форс кўрфазидаги инқироз фонида машқлар ўтказди\n17:47 / 19.06.2017 6697\nХитой ва Эрон Форс кўрфазида қўшма ҳарбий-денгиз машқларини ўтказди. Бу ҳақда The South China Morning Post хабар бермоқда.\nМашқлар якшанба, 18 июнь куни, Бандор-Аббос порти яқинида бўлиб ўтган. Уларда Эрон ва Хитойнинг иккита эсминеци, таъминот кемаси ва вертолёт қатнашган. Хитой отряди қўмондони контр-адмирал Шэнь Хаонинг сўзларига кўра, қўшма машқлар икки флот денгизчилари ўртасида дўстлик ва ўзаро ишончни мустаҳкамлашга йўналтирилган. Машқлар тугаганидан сўнг Хитой флотилияси Уммонга кетган. Бир кун аввал, 17 июнь куни, АҚШ кемалари Қатар ҲДК билан қўшма машқлар ўтказди.\nМашқлар минтақадаги кенг кўламли инқироз фонида ўтказилди. 2017 йилнинг май ойи охирида АҚШ президенти Дональд Трамп, Саудия Арабистонига ташрифи давомида, Эронни террорчилик ташкилотларини қўллаб-қувватлашда айблади. «Теҳрон Ливандан то Ироқ ва Ямангача террорчи ҳамда бошқа экстремистик гуруҳларга ҳомийлик қилиб, уларни қурол билан таъминлайди ва машқ қилдиради, - дея маълум қилди Трамп. – Бу ҳукумат, оммавий қотилликлар ҳақида очиқ гапириб, Исроил ва АҚШни йўқ қилишга чақирмоқда». Бунга жавобан Эроннинг олий етакчиси оятуллоҳ Хоминаий Қўшма Штатларни Яқин Шарқдаги вазиятни беқарорлаштириш ва ИШИД террорчилик гуруҳини ташкил этишда айблади.


АҚШ ҳужуми оқибатида ўлдирилган афғон америкаликлар билан ҳамкорлик қилган - 31.08.2021, Sputnik Ўзбекистон\nАҚШ ҳужуми оқибатида ўлдирилган афғон америкаликлар билан ҳамкорлик қилган\nАҚШ ҳаво ҳужуми оқибатида ўлдирилган афғонистонлик ҳарбий Носир Нежраби америкаликлар билан ҳамкорлик қилган. 31.08.2021, Sputnik Ўзбекистон\nТОШКЕНТ, 31 авг — Sputnik. АҚШ ҳаво ҳужуми оқибатида ўлдирилган афғонистонлик ҳарбий Носир Нежраби америкаликлар билан ҳамкорлик қилган ва АҚШга кетишни режалаштирган, дейди унинг укаси РИА Новости агентлигига.Агентлик суҳбатдошининг таъкидлашича, 29 ёшли Нежраби ўн йилга яқин армияда хизмат қилган, шунингдек АҚШ махсус кучлари билан ишлаган. Толибон* Афғонистонда катта ҳужум бошлаганида, у Қандаҳор вилоятида хизмат қилаётганди. Нежраби жангарилар шаҳарга киришдан уч кун олдин пойтахтга кўчиб ўтди. Укасининг сўзларига кўра, Носир Кобулнинг қўлга олинишидан қўрққан ва у ерга АҚШга бориш учун келган; у ҳужжатларни расмийлаштиришни бошлади.Пойтахтда портлаш юз берганда, ҳарбий хизматчи амакиси уйининг ҳовлисида эди. Икки ёшдан 18 ёшгача бўлган 8 та амакиваччаси ҳам кўчада бўлган, уларнинг ҳаммаси ҳалок бўлди.Нежраби аканинг айтишича, улар охирги марта фожиадан олдинги кечада гаплашган - улар Носернинг бўлажак тўйини муҳокама қилишган.Америка контингенти Афғонистондан чиқиб кетиши фонида Толибон* ҳужум бошлади ва йигирма йиллик уруш тугаганини эълон қилиб, барча йирик шаҳарларни эгаллади; ҳозир давлат бошқарув механизми масаласи ҳал қилинмоқда. Пойтахт шимоли-шарқидаги Панжшир жангарилар назоратидан ташқаридаги ягона вилоят бўлиб қолмоқда. Чет элликлар ҳарибийлар ва иттифоқчилар эвакуация қилингандан сўнг Кобулдаги аэропорт тўлиқ толиблар* назоратига ўтди.Якшанба куни АҚШ учувчисиз учар қурилмаси Кобулда машинага зарба берди. АҚШ ҳарбийларига кўра, у катта миқдордаги портловчи моддаларни ташиб юрган ва аэропортга бевосита хавф солган. CNN телеканалига кўра, тўққиз нафар тинч фуқаро ҳалок бўлди, улардан олти нафари бола; Al-Jazeera телеканали 12 нафар қурбон ҳақида хабар берди.\nАҚШ ҳаво ҳужуми оқибатида ўлдирилган афғонистонлик ҳарбий Носир Нежраби америкаликлар билан ҳамкорлик қилган.\nТОШКЕНТ, 31 авг — Sputnik. АҚШ ҳаво ҳужуми оқибатида ўлдирилган афғонистонлик ҳарбий Носир Нежраби америкаликлар билан ҳамкорлик қилган ва АҚШга кетишни режалаштирган, дейди унинг укаси РИА Новости агентлигига.\nАгентлик суҳбатдошининг таъкидлашича, 29 ёшли Нежраби ўн йилга яқин армияда хизмат қилган, шунингдек АҚШ махсус кучлари билан ишлаган. Толибон* Афғонистонда катта ҳужум бошлаганида, у Қандаҳор вилоятида хизмат қилаётганди. Нежраби жангарилар шаҳарга киришдан уч кун олдин пойтахтга кўчиб ўтди. Укасининг сўзларига кўра, Носир Кобулнинг қўлга олинишидан қўрққан ва у ерга АҚШга бориш учун келган; у ҳужжатларни расмийлаштиришни бошлади.\nКобулдаги терактдан сўнг америкаликлар оломонга қарата ўқ узишди – ОАВ\n31 Август, 10:07\nПойтахтда портлаш юз берганда, ҳарбий хизматчи амакиси уйининг ҳовлисида эди. Икки ёшдан 18 ёшгача бўлган 8 та амакиваччаси ҳам кўчада бўлган, уларнинг ҳаммаси ҳалок бўлди.\nНежраби аканинг айтишича, улар охирги марта фожиадан олдинги кечада гаплашган - улар Носернинг бўлажак тўйини муҳокама қилишган.\n"АҚШ Афғонистонда - сиёсатда ҳам, урушда ҳам мағлубиятга учради. Энди улар бегуноҳ одамларни ўлдиришмоқда", - деди суҳбатдош.\nАмерика контингенти Афғонистондан чиқиб кетиши фонида Толибон* ҳужум бошлади ва йигирма йиллик уруш тугаганини эълон қилиб, барча йирик шаҳарларни эгаллади; ҳозир давлат бошқарув механизми масаласи ҳал қилинмоқда. Пойтахт шимоли-шарқидаги Панжшир жангарилар назоратидан ташқаридаги ягона вилоят бўлиб қолмоқда. Чет элликлар ҳарибийлар ва иттифоқчилар эвакуация қилингандан сўнг Кобулдаги аэропорт тўлиқ толиблар* назоратига ўтди.\nЯкшанба куни АҚШ учувчисиз учар қурилмаси Кобулда машинага зарба берди. АҚШ ҳарбийларига кўра, у катта миқдордаги портловчи моддаларни ташиб юрган ва аэропортга бевосита хавф солган. CNN телеканалига кўра, тўққиз нафар тинч фуқаро ҳалок бўлди, улардан олти нафари бола; Al-Jazeera телеканали 12 нафар қурбон ҳақида хабар берди.


Газета СБХ / 2018 год / № 45 / Қонунчиликдаги янгиликлар\nХусусий тадбиркорлар юридик шахс ташкил этмасдан шуғулланиши мумкин бўлган фаолият турлари рўйхатига (ВМнинг 7.01.2011 йилдаги 6-сон ВМҚга 1-илова) ўзгартишлар ВМнинг 22.10.2018 йилдаги 850-сон қарори билан киритилди.\nЭслатиб ўтамиз, август ойида амалдаги Рўйхатга тузатишлар лойиҳаси муҳокама қилинган эди. Унда 8 та фаолият турини чиқариб ташлаш таклиф қилинган эди. Жамоатчилик танқидий муносабат билдирди, муҳокама вақтида (15 кун, таҳр.) 16 та таклиф тушди. Асосан, шарҳловчилар якка тартибдаги тадбиркорларнинг (ЯТТ) бугунги кунда рухсат этилган у ёки бу фаолиятини бекор қилишга қарши сўз юритганлар. Қайд этиш жоизки, уларнинг фикр-мулоҳазалари эътиборга олинди ва қабул қилинган таҳрири лойиҳадан жиддий фарқ қилади.\nИккинчидан, товарларни импорт қилиш ва кейинчалик уларни сотиш шарти қўйилди – олиб кирилаётган товарларнинг нархи бир ойда 5 000 АҚШ доллари эквивалентидан ошиши мумкин эмас.\nБундан ташқари, Вазирлар Маҳкамасининг 31.10.2001 йилдаги 433-сон қарорига биноан 2001 йил 1 ноябрдан бошлаб четдан келтириладиган ва республикада ишлаб чиқариладиган ун ва қанд-шакарни сотиш ҳам фақат юридик шахслар томонидан амалга оширилади. Бироқ, амалдаги Рўйхат ҳам, унинг янги таҳрири ҳам бу товарларни истиснолар жумласига киритмайди. Ҳужжатларни мазкур қисмида мувофиқ келтириш зарур.\n● алюминий (пластик) профилдан эшик, дераза ва бошқа буюмлар тайёрлаш;\n● автотранспорт воситаларини ювиш, салонни тозалаш ва шунга ўхшаш бошқа хизматлар;\n● пишлоқдан маҳсулотлар тайёрлаш ва сотиш;\n● витраж ишлари (шиша, смальта ва бошқа материаллардан тайёрланган витражлар).\nДавлат хизматлари марказлари рўйхатдан чиқарилаётган фаолият турлари билан шуғулланаётган ЯТТга бошқа ташкилий-ҳуқуқий шаклларга қайта рўйхатдан ўтишларида (яъни юридик шахс ташкил этиш) кўмаклашади.\nЯна бир нечта фаолият турларига тузатишлар киритилди. Аниқлаштирилишича, ЯТТ миллий нон ва патир тайёрлаш ва сотишлари (ҳозир – нон-булка маҳсулотлари), аҳоли учун турар ва нотурар жойларни таъмирлаш бўйича хизматлар кўрсатишлари (ҳозир – қурилиш, таъмирлаш ва безаш бўйича алоҳида ишларни бажариш) мумкин, тикув ва трикотаж буюмларини, бош кийимларини ва тўқимачилик галантереясидан буюмларни тикиш эса – аҳолининг якка тартибдаги буюртмалари бўйича амалга оширилади.\n● салқин ичимликлар, айрон ва гўжа тайёрлаш ва қуйиб сотиш (Рўйхатнинг 40-банди);\n● давлат-хусусий шерикчиликнинг оилавий нодавлат мактабгача таълим муассасаларини моддий-техник ва услубий жиҳатдаи таъминлаш шакли асосида ташкил этилган оилавий нодавлат мактабгача таълим муассасалари фаолияти билан шуғулланиш имконияти пайдо бўлади (Рўйхатнинг 60-банди).\nҲужжат Қонун ҳужжатлари маълумотлари миллий базасида (lex.uz) 23.10.2018 йилда эълон қилинган ва 1.01.2019 йилдан кучга киради.


Самарқандда қуёш фотоэлектр станцияси лойиҳаси тақдимоти бўлиб ўтди (ФОТО) / Ўзбекистон янгиликлари, энг сўнгги хабарлар\nСамарқандда қуёш фотоэлектр станцияси лойиҳаси тақдимоти бўлиб ўтди (ФОТО)\n22 ноябр 2013, 12:16 2473 кўрилди\n"Қуёш энергияси технологиялари тенденция ва истиқболлари" мавзусидаги Осиё қуёш энергияси форумининг олтинчи мажлиси иштирокчилари 21 ноябрь куни Самарқандга ташриф буюрди ва қуёш фотоэлектр станцияси лойиҳасининг тақдимотида иштирок этди.\nСамарқанд вилоятида қуёш фотоэлектр станциясини қуриш учун 400 гектар ер ажратилди. Форум қатнашчилари лойиҳа тақдимотида иштирок этиб, станция макети билан танишдилар.\nСамарқанд вилоятида қуёш фотоэлектр станциясининг барпо этилиши ҳудудни йилига 150 миллиарддан ортиқ кВт/соат электр энергияси билан таъминлаш имконини беради. Ҳар йили 40 миллион куб метр табиий газ тежалади, атмосферага чиқадиган буғ газлари 200 минг тоннадан кўпроқ камаяди. Қуёш фотоэлектр станциясининг ишга туширилиши натижасида 50 киши иш билан таъминланади.\nҲозирда Ўзбекистон ва Осиё тараққиёт банкининг ўзаро манфаатли қўшма лойиҳаларидан бири бўлган 100 МВт қувватга эга қуёш фотоэлектр станциясининг техник-иқтисодий асослари ишлаб чиқилмоқда. Мазкур лойиҳа Осиё тараққиёт банкининг имтиёзли кредити ва Ўзбекистон Республикаси Тикланиш ва тараққиёт жамғармасининг маблағлари ҳисобидан молиялаштирилади.\nХалқаро форум иштирокчилари шунингдек, Самарқанд шаҳрининг диққатга сазовор жойлари, жумладан, Регистон майдони, «Афросиёб» музейи, Мирзо Улуғбек обсерваториясини бориб кўрдилар. Оқдарё туманидаги «Пўлатдархон» маҳалласида бунёд этилган замонавий уй-жойлар эса Форум қатнашчиларидавлоятнингҳам катта қизиқиш уйғотди.\nФото: Алишер Исроилов (ЎзА)


ИБЛИС ҲИМОЯСИГА ОТЛАНГАН ПУЛСЕВАР « Ўзбекистон Халқ Ҳаракати\n13 April 2019 - 22:45\nБундан икки-уч кун олдин инсон ҳуқуқлари ҳимояси билан шуғулланувчи “Amnesty International” халқаро ташкилотининг бир хабарига кўзим тушиб қолди. Унда ёзилишича, “Amnesty International” айни пайтда судланаётган собиқ Бош прокурор Рашид Қодиров “қийноқларга солинаётганидан хавотир” билдириб, “Рашид Қодировга нисбатан қўлланилаётган қиноқларни тўхтатишни” талаб қилган.\nБугун менга маълум бўлишича, Рашид Қодиров ҳақидаги ёлғон хабарни “Amnesty International” ва бошқа халқаро ташкилотларга ўзбекистонлик ҳуқубонлардан бири (Ўзбекистондан чиқиб, Европада яшаётган ва халқаро ташкилотларнинг ишончига кирган бир ҳуқуқбон) тақдим қилган. Унинг исми-шарифи менга маълум, одоб юзасидан унинг кимлигини ҳозирча айтмай тураман.\nЎша ҳуқубон мазкур хабарни халқаро ташкилотларга пуллик буюртма асосида тақдим қилган, деган асосли шубҳаларим бор. Чунки бундан бир неча ой аввал “Рашид Қодировнинг тарафдорларимиз” деб, олдимга келган нотаниш кишилар мендан айнан шу (“Рашид Қодировга қийноқ қўлланиляпти”) мазмунда хабар тарқатишимни илтимос қилиб, эвазига бир неча юз минг АҚШ доллари ваъда қилишган эди. Мен уларга: “Демак, акаларингиз ўзи яратган қийноқлар тизимининг қурбонига айланибди”, – деб, кескин рад жавобини берган эдим.\nАфтидан, Рашид Қодировнинг Ўзбекистондаги югурдаклари олис Европага бориб, пулсевар ҳуқуқбонни қўлга олишган. У эса “Amnesty International” ва бошқа нуфузли халқаро ташкилотларни жаллоднинг ҳимоясига отлантирган.\nРашид Қодиров Бош прокурор бўлиб ишлаганда нима кароматлар кўрсатгани ҳақида ортиқча гапириб ўтирмайман. У бу лавозимда Ўзбекистондаги энг катта порахўр бўлиши баробарида, Оқсаройдаги хўжайини Ислом Каримовнинг жиноий топшириқларига қонуний тус бериб келган одамдир. Андижон қирғинида ҳалок бўлган аёллар ва болаларни “улар террористлар эди”, – деган одам Рашид Қодиров бўлади.\nЕвропадаги пулсевар ҳуқуқбон бу гаплардан бехабар деб ўйлайсизми? Адашасиз: жуда яхши хабардор. Лекин у Рашид Қодировнинг ҳаром пулларини оддий ўзбекларнинг ҳуқуқларидан кўра кўпроқ севади. Бу пулсеварга қўйиб берса, тўрт танга учун ўз онасиниям номаҳрамларга қўшади-қўяди.


Қўлинг билaн бepacaн, oëғингдaн тўзacaн - Zamin.uz\nҚўлинг билaн бepacaн, oëғингдaн тўзacaн\nСуд давомида беихтиёр бошидан ўтганларнинг ана шу гапи ёдга тушади. Имкони бор одам мушкул аҳволга тушиб қолган оғайниси, танишини қўллаши савобли амаллардан. Ҳамидулла (исм-фамилиялар ўзгартирилган) маҳалладоши Турдиалининг илтимосини рад этолмади. Унинг дўконидан молларига ем олиб туради. Савдо иши ҳам таваккал, гоҳ юришиб, гоҳ ортга кетиши мумкин.\n– Пулдан қийналиб қолдим, – деди Турдиали. – Илтимос, ўн минг доллар бериб туринг, узоғи билан икки ойда қайтараман.\n– Бунча йўғу…\n– Борини бериб туринг.\nҲамидулла ичкаридан 9000 АҚШ долларини олиб чиқиб берди. Орадан икки ой ўтиб унинг дўконига, уйига борди. У қарзи ҳисобидан ем олиб туришини илтимос қилди. «Қолганини кейинроқ бераман» деб ишонтирди. Ҳамидулла ҳар ҳафта, баъзан ҳар ўн кунда 100-120 кило ем олиб турди. Ойлар ўтди, Турдиали ҳар хил баҳоналар билан қарзини тўлашни ортга сураверди. 2009 йилнинг охирроғида чет элга ишга кетди. Бир йилда ортига қайтди. Ҳамидулло хориждан қайтган Турдиалига учради. У тағин «ишим юришмаяпти, пул бериб туринг, аввалги қарзимга қўшиб олти ойда қайтараман» деди.\nҲамидулланинг Россияда ишлаб юрган қўшниси Сотиболди «сизда тура турсин» дея пул жўнатарди. Қўнғироқ қилиб, «йиғилган пулимга битта «Дамас» автомобилини сотиб олиб, ишончли ҳайдовчига ижарага бериб қўйинг, ижара пулини оиламга бериб турасиз» деган эди. Турдиали «ўша пулни менга беринг, ижара ҳақини ўзим тўлаб бораман» деди. Ҳамидулла уйидаги Сотволдининг 9000 доллар пулига автомобиль олмасдан Турдиалига бериб қўйди. Уч марта ойма-ой берган 900 минг сўм, 780 минг сўм, 450 минг сўм ижара пулини Ҳамидулла Сотволдининг оиласига топширди. Турдиали ижара пулини тўлашни ҳам бас қилди. 2017 йилнинг 26 апрель куни оила аъзолари билан келиб яна қарз сўради. «2 минг доллар бериб турсангиз сиздан олган 18 минг долларни қўшиб, 20 минг қилиб қайтараман» деди.\nҲамидулла дўкондан олиб турганим ем ҳақи дея берган қарзининг 10 минг долларидан воз кечди. Унга 2 минг доллар берди. Турдиали аввалгидан қолган 8 мингга 2 мингни қўшиб, 10 минг доллар қарзини 26 май куни қайтариб беришга ваъда қилди, тилхат ёзди. Тилхатга ўзидан ташқари акаси, икки ўғли ва хотини имзо қўйишди. Бироқ у яна алдади, орадан бир ой ўтиб қарзини қайтариб бермади. 2018 йили бошқалардан ҳам қарзга пул олиб қайтариб бермасдан алдаб келган Турдиали судланиб, ахлоқ тузатиш ишлари жазосига тортилди. Суднинг 2019 йил сентябрь ойидаги ажрими билан жазонинг қолган қисмини ўташдан озод этилди.\nҲамидулла тилхатдаги 10 минг долларни қайтариб олишига кўзи етмасдан Қўштепа тумани ИИБга мурожаат қилди. Ўн йил алдаб келган фирибгарга нисбатан жиноят иши қўзғатилди. Судда Турдиали Ғойибов айбини тан олмади. Ҳақиқатан Ҳамидулладан 2009 йили 9000, 2011 йили яна 9000 долларини қарзга олганини, ушбу қарз ҳисобидан Ҳамидулла омихта ем олиб турганини, иши юришмай 2017 йили ундан олган 2000 доллар қарзининг 200 долларини қайтариб берганини, ҳозир қолган қарзини тўлиқ қоплаганини инобатга олишни сўради.\n– Чет элда ишлаб юриб, қўшним Ҳамидуллага сақлагани пул жўнатиб турганман, – деди гувоҳ Сотиболди. – Йиғилган 9 минг долларга «Дамас» машинасини олиб, такси ҳайдовчисига ижарага бериб қўйишни, ижара пулини оиламга бериб туришни тайинлаганман. Чет элдан қайтганимдан кейин у машина ололмаганининг сабабини айтмасдан йиғилган пулимни тўлиқ берди. Судланувчи ундаги менинг пулимни қарзга олиб бермаганини кейин билдим.\nЖабрланувчи Ҳамидулла судланувчи Турдиали Ғойибов етказилган зарарни тўлиқ қоплаганини, унга даъвоси йўқлигини таъкидлади. Фирибгарга икки йил ахлоқ тузатиш ишлари жазоси тайинланди.\nҚўштепа тумани прокурорининг ёрдамчиси\n8-08-2020, 10:18, Жамият\n24-02-2020, 16:19, Жамият\n20-07-2019, 11:50, Жамият\nПойтахтлик аёл 25 минг долларини бой берди\n2-11-2018, 18:17, Жамият\nФаррошликка ишга олиш учун 200 доллар сўраган мактаб директори қўлга олинди (видео)\n25-07-2018, 09:58, Жамият\n«Онам тўйларга чиқиб қўшиқ айтади, баъзида рақсга тушиб пул топади…»\n24-11-2017, 11:07, Жамият


Ҳамюртимиз U-17 Жаҳон чемпионатида ишлайди / CHAMPIONAT.asia\n10:20"Арсенал" Дембеле билан шартнома имзоламоқчи 0 09:45Карикатура: Тер Штеген ва “тахталар” 36 09:25Нойер: “Терма жамоадаги шеригим бундай нарсани бошидан ўтказишини хоҳламасдим” 15 09:05Месси ва Роналду 14 йил ичида илк бор ЕЧЛ ярим финалида ўйнамайди 41 08:45Горецка: “Фақатгина учта қадамдан биринчисини ташладик” 9 08:25Киммих: “Қойилмақом натижа, бироқ биз ҳали якунламадик” 22 08:08Левандовскидан қойилмақом натижа 26 07:57Кике Сетьен: “Бавария” ҳақли бўлганидан ҳам кўпроқ гол урди 26 07:48Ханс Флик: “Барселона”га босим ўтказсак, бизда имкониятлар бўлишини билардик 23 07:27Пике: “Бу — шармандалик, бундан ортиғини айта олмайман” 33 05:11ЕЧЛ. “Бавария“ чемпионлар лигасида “Барселона“ ни “зўрлади“ 79 04:03РПЛ. "Спартак" - "Ахмат" 2:0 0 03:51Бартомеу тасдиқлади: "Келаси ҳафтада янги бош мураббий эълон қилинади" 41 03:36BREAKING: Сиз кутган истеъфо юз берди 37 02:32"Барселона" 1946 йилдан буён илк бор бир ўйинда 8та гол ўтказиб юборди 68\nҲамюртимиз U-17 Жаҳон чемпионатида ишлайди\n17 окт 2019 12:10\nТеглар : U-17 Жаҳон чемпионатиФарҳод Абдуллаев\nЖорий йилнинг 26 октябрь – 17 ноябрь кунлари Бразилияда 17 ёшгача бўлган футболчилар ўртасида Жаҳон чемпионати бўлиб ўтади.\nБразилиянинг 3 та шаҳри мезбонлик қиладиган кичик мундиалга ўзбекистонлик ФИФА инструктори Фарҳод Абдуллаев ҳам тайинлов олди. Ҳамюртимиз мазкур Жаҳон чемпионати мобайнида учрашувларни бошқариб борувчи ҳакамлар ишини таҳлил этиб, уларни баҳолаб боради.\nТаъкидлаш жоиз, U-17 Жаҳон чемпионати давомида шунингдек, Хорхе Ларрионда (Уругвай), Оскар Руис (Колумбия), Валентин Иванов (Россия) ҳамда Дуе Номандиез (Кот-д'ивуар) каби инструкторлар иш олиб боришади.\nОнана «Челси»га ўтишга розилик берди 13\nНазорат учрашуви. "Қизилқум" "Қўқон-1912"ни мағлуб этди 10\nИнтервью. Отабек Ғуломхўжаев: "Ўринбосарлар чемпионатидаги темп, даража ва футболчиларга эътибор ҳавас қиладиган даражада эмас" 7\nБугун ҳам "Спартак" "Аҳмат"га учта гол урадими? Ўрунов майдонга тушадими? Превью 15\nФорс-мажор ҳолати сабаб Беларусда футбол ўйинлари номаълум муддатга қолдирилди 2\nU-21 Биринчилиги. «Бухоро» - «Бунёдкор» учрашуви қолдирилди 0


Тадқиқотчилар очлик гормони бемаъни қарорларга ундашини аниқлашди\n17:18 / 10.05.2016\nШвециянинг Ҳётеборг университети олимлари очлик гормони инсон қабул қиладиган қарорларга қандай таъсир ўтказиши бўйича тадқиқот ўтказишди. Илмий иш билан Neuropsychopharmacology журналида танишиш мумкин.\nТадқиқот давомида олимлар каламушларга грелин пептид гормони қандай таъсир ўтказишини ўрганишди. Айнан грелин очлик ҳиссини уйғотади, тановул қилинадиган овқат миқдори ва ёғлар массасини оширади.\nОлимлар қўйидагича тажриба ўтказди: лаборатория каламушлари қафасларга жойланди ва рағбат (емиш) эвазига дастакни босишга ўргатилди. Бироқ, агар улар дастакни босмасалар ҳам рағбатлантирилар эди – фақат узоқроқ вақтдан сўнг. “Сабр” учун белгиланган емиш ҳажми бўйича кўпроқ этиб белгиланди.\nОхир-оқибат маълум бўлдики, грелин миқдори ошиб кетган каламушлар, агар сабр қилса кўпроқ емиш олишини билиб турса ҳам, дастакни беихтиёр босаверди. Шунинг асосида олимлар очлик ўйламасдан ва кўп ҳолларда мантиқсиз қарорлар қабул қилишга ундайди, деган қарорга келди.


"$20000 лик машина учун $42000 солиқ талаб қилишяпти". Юк машина ташувчилар утилизация солиғидан норози бўлмоқда\n28 май 2022, Тошкент вақти: 00:26\nФарғона вилояти Тошлоқ туманида яшовчи Мирзойир Қўзибоев Беларусда сотиб олган "MAN" юк машинасини солиқ ставкаси кескин ошиб кетгани учун Ўзбекистонга олиб кира олмаяпти.\nЕвропадан трактор ва юк машина ташувчилар Ўзбекистонда ўтган йил 1 августидан мамлакатга импорт қилинадиган уловлар учун утилизация солиғи жорий қилиниши ортидан миллионлаб сўмга куйганини айтмоқда.\n2018 йил баҳорида Ўзбекистон президенти қарори билан ғилдиракли трактор ва 20 тоннагача юк кўтарадиган автомашиналар, шунингдек, прицеплар 70 фоизлик бож ва акциз солиғидан озод этилганди.\nБу қарор чиқиши ортидан минглаб ўзбекистонлик чет элдан фура олиб кела бошлади.\nЎтган йил 1 августидан Ўзбекистонга транспорт воситаларини олиб киришда унинг двигатели ҳажмига қараб утилизация йиғимлари жорий этилди.\nБундан ташқари Ўзбекистонга машина импорт қилувчилар божхона божи, божхона йиғими ва ҚҚС ҳам тўлаши керак.\nФарғонанинг Тошлоқ туманилик ҳайдовчи Мирзойир Қўзибоев Беларусдан 19 минг еврога иккинчи қўлдан сотиб олган "MAN" юк машинаси учун ўзбек божхоначилари ярим миллиард сўмлик божхона тўлови чиқариб беришганини айтди. Унга кўра, солиқ тўловининг ўзи машина тан нархидан икки баравар кўпдир:\n“Мен 15 июлда Беларусга “МАН” юк машинасини олгани кетдим. Қайтиб келгунимча тап этиб 1 августдан янги қонунни чиқариб қўйишибди. Мен 2 августда кириб келяпман. Божхонада 500 миллион сўмлик солиқ тўлови чиқариб беришяпти. Ўзи ҳайдалган, эски юк машинани 19 минг еврога олганман. Ҳозир устига 42 минг АҚШ доллари тўлашимга тўғри келяпти. Прицепи ҳам йўқ, битта тягачни ўзи шунча пулга тушяпти менга. 31 июнда киритсам тўлови 100 миллионга ҳам бормасди.\nФарғоналик ҳайдовчи Ўзбекистон президентининг солиқ имтиёзлари берувчи 2018 йил апрель ойида имзолаган қароридан илҳомланиб четдан автоулов келтиришга қарор қилган:\n"Пиёз, мева етиштирамиз-да. Шуни ташишга юк машина керак. Шунинг учун Беларусга боргандим. У ерда йигитлар Литвадан олиб келиб беришди. Ўша пайтда йўлларда текшир-текшир кўп бўлди. Коронавирусга ҳар қадамда текширади. Натижасини 72 соат кутишга тўғри келади. Шундай форс-мажор ҳолат бўлиб 1 августгача Ўзбекистонга олиб киришга улгурмадим. Бир кун кечикканим менга ярим миллиард сўмга тушяпти", - деди Мирзойир Қўзибоев.\n2018 йили 20 тоннагача юк кўтарадиган машиналарни Ўзбекистонга олиб кириш учун божхона тўлови бекор қилингани ортидан Европа давлатларидан фура сотиб олишга келаëтган ўзбеклар сони кўпайган эди.\nМосквада яшовчи ўзбекистонлик тадбиркор Наримон Илҳомбеков Ўзбекистонда икки йилдан сал кўпроқ вақт ҳукм сурган солиқ имтиёзлари даврида Литва, Польша ва Германиядан ўнлаб юк машинани Ўзбекистонга етказганини айтди:\n"Литва¸ Польша ва Германиядаги шерикларимиз билан бир неча юз минг долларлик келишувларимиз бор эди. Ўзбекистонга яхши кетаётган эди. Афсус, узоққа бормади. Ўтган йил ёзида 17 та машинани Ўзбекистонга олиб киришга улгурмадик. Ўзбекистондаги фермерлар ва мева экспортчиларига етказиб бериш учун пулларни ҳам ўтказиб қўйгандик. Қайтариб олиб кетдик, чунки ҳар биттасига тан нархидан икки баравар кўп солиқ минади . Ҳозир Ўзбекистонга машина олиб бориш умуман ўзини оқламайди”.\nМирзойир Қўзибоев эса божхона постида саккиз ойдан бери турган юк машинасини нима қилишини билмайди.\n"Уйимни сотсам ҳам бу пулни тўлолмайман. 16 та жонмиз уйда. Қайтариб Беларусга олиб борай десам жуда паст нарх сўрашади. 10 минг еврога ҳам олишмайди. Боргунимча яна шунча ҳаражат. Шунга президентимиз қабулхонасига ҳам мурожаат қилдим, шу солиқдан озод қилишни сўраб, жавоб бўлмади. Тягач божхона постида саккиз ойдан буён ётибди. Агар чеклов бўлмаса шу вақт ичида юк машина қанча фойда келтирган бўларди. Президентимиздан мени ишимга амалий ёрдам беришини илтимос қиламан, - деди Қўзибоев.\nЎзбекистон Давлат солиқ қўмитасининг Озодлик суҳбатлашган расмийси Вазирлар Маҳкамасининг 347-қарори ҳаммага бирдай тааллуқли эканини айтди.\n"Чет эл дипломатик ваколатхоналари, халқаро ташкилотлар, дипломатик мақомга эга шахсларга тегишли транспорт воситаларидан ташқари ҳамма шу солиқни тўлаши керак. 1 августдан 347-қарор кучга кириши ҳақда олдиндан айтилган эди. Ўша қарорга илова қилинган ҳужжатда қандай машинага қанча солиқ тўланиши батафсил айтилган", - деди исми очиқланмаслигини истаган Солиқ қўмитаси расмийси.\nЎзбекистон Давлат статистика қўмитаси очиқлаган маълумотга кўра¸ 2019 йилнинг ўзида Ўзбекистонга хориждан умумий қиймати 200 миллион доллардан ошиқ автомобиль олиб киритилган.\nБу кўрсаткич ундан олдинги йилга нисбатан қарийб 4 баравар кўпдир.\nЖараëндан хабардор мулозимга кўра¸ имтиëзлар "Ўзбекистонга 95 фоиз Европада металлоломга айланган яроқсиз техника киряпти¸ ҳамма доллар шунга чиқиб кетяпти"¸ деган важ билан тўхтатилган.\nИкки йил аввал Озодлик Польшага фура олиш учун борган ўзбекистонлик автоҳалокатга учраб ҳалок бўлгани ҳақда хабар қилган эди.\nАвтобус ва юк машиналарини ишлаб чиқариш камайиб бормоқда\nХалқаро юк ташувчилар Қозоғистондан ўтиш муаммосида Мирзиëевга мурожаат қилди(ВИДЕО)


Халқаро Пен клуб Мамадали Маҳмудов озод қилинишини талаб қилди « Ўзбекистон Халқ Ҳаракати\nХалқаро Пен клуб Мамадали Маҳмудов озод қилинишини талаб қилди\n16 November 2012 - 14:46\nХалқаро ПЕН клуб 15 ноябр – қамоқдаги ёзувчилар халқаро куни муносабати билан ўзбек ëзувчиси Мамадали Маҳмудов қамоқдан озод қилинишини Ўзбекистон ҳукуматига ëзган мактубида талаб қилди.\n15 ноябр қамоқдаги ëзувчилар халқаро куни сифатида 1981 йилдан бери нишонланиб келинади.\nҚамоқларда қийналаëтган ëзувчиларга ҳамдардлик билдириш ва уларнинг озод қилинишига эришиш мақсадида Халқаро ПЕН клуб ташкилоти бу кунни қамоқдаги ëзувчилар куни деб эълон қилган.\nХалқаро Пен клуб тарафидан қамоқдаги ëзувчи сифатида ҳуқуқлари ҳимоя қилинаëтган ëзувчилардан бири Мамадали Маҳмудовдир.\n72 ёшли ёзувчи Мамадали Маҳмудов Тошкентдаги 1999 йилги феврал портлашларига алоқадорликда айбланиб, 14 йиллик қамоқ жазосига ҳукм этилган эди.\nХалқаро Пен клуб йиллар мобайнида Ўзбекистон Президенти Ислом Каримов номига мурожаатнома йўллаб, ундан таниқли ўзбек ёзувчиси Мамадали Маҳмудовни зудлик билан қамоқдан озод этишни талаб қилиб келади.\nҚамоқдаги ëзувчилар кунида ҳозир тутқунликда қолаëтган ëзувчи Мамадали Маҳмудов билан бирга қамоқда ўтирганлар ва у кишининг яқинларига микрофон тутдик.\nЁзувчининг учта фарзанди ва еттита невараси бор. Унинг оиласи Ўзбекистон ҳуқуқтартибот идораларининг доимий назорати остида. Ўғиллари оталари туфайли ишга жойлаша олмаëтганини айтишди.\n13 йилдан бери қамоқда қолаётган Мамадали Маҳмудовнинг саломатлигидан хавотир билдирган унинг қизи 40 яшар Ватан Маҳмудова отасидан фахрланишини айтади:\n– Отам билан фахрланаман. У киши қамоқда бўлса ҳам асарлари инглиз ва француз тилларида чиқди. Тезроқ қамоқдан қутулиб, набиралари ëнига қайтсин¸- дейди ëзувчининг қизи.\n1940 йилда туғилган Мамадали Маҳмудов¸ (таҳаллуси Эврил Турон) Ўзбекистон Маданият жамғармасининг собиқ раисидир.\nБир гуруҳ ўзбек зиёлилари ташаббус гуруҳи билан тузилган ва 1989 йилдан 1993 йилгача фаолият юритган “Туркистон” ҳаракатининг етакчиси Мамадали Маҳмудовни 1999 йил 26 февраль куни ҳибсга олишган эди.\nБундан олдин Мамадали Маҳмудов 1993 йили ҳибсга олинган эди. Ўшанда ёзувчи билан қамоқда бирга ўтирган ëзувчи¸ Халқаро ëзувчилар парламенти аъзоси Сафар Бекжон унинг миллат тақдири борасидаги суҳбатларига ошно бўлганлардан бири.\nСафар Бекжонга кўра, ëзувчи Мамадали Маҳмудов совет даврида ҳам қатағонга учраган ëзувчидир:\n– 1982 йили “Шарқ юлдузи” журналида унинг “Ўлмас қоялар” романи чиқди. Романда Россия ишғоли ўша давр конъюнктурасидан фарқли тарзда ифода қилинган,- дейди Сафар Бекжон.\nМаълумки, Мамадали Маҳмудов ўзининг “Ўлмас қоялар” асари учун совет даврида таъқибга учраган, аммо кейинчалик ёзувчига бу асари учун Чўлпон мукофоти тақдим қилинган.\nЎзбек қамоқхонасида маҳбус бўлган ва ҳозир Норвегияда сиëсий қочқин мақомида яшовчи Мақсуд Бекжон Мамадали Маҳмудов асарларидаги миллий рух ҳақида гапирар экан, ëзувчининг зудлик билан озод қилиниши зарурлигини урғулади.\nМамадали Маҳмудов қамалганидан буён бир қатор маҳаллий ва ҳалқаро ташкилотлар Ўзбекистон ҳукуматидан унинг озод қилинишини сўраб келаяпти.\nБироқ расмий Тошкентнинг бу каби мурожаатларни инобатга олиш нияти йўқдай кўринади.\nБу вақт давомида ўзбекнинг романи Франция ва Британияда чоп этилди.\nБританиянинг Эдингбург шаҳрида шу йил бошида ўзбек адабиётига бағишлаб ўтказилган тадбирда Мамадали Маҳмудов асарларидан намуналар ўқиб эшиттирилган эди.\n1999 йил февралидаги Тошкент портлашларига алоқадорлик айблари билан узоқ йиллик қамоқ жазосига маҳкум этилган Мамадали Маҳмудов яқинлари билан учрашганида 7-8-асрлардаги араблар босқинига бағишланган тарихий романни турмада ёзганлигини айтган.\nАйни пайтда, бу роман турма маъмурияти тарафидан олиб қўйилгани ҳам айтилмоқда.


Ўзбекистонда икки хил реаллик бор « Ўзбекистон Халқ Ҳаракати\nЎзбекистонда икки хил реаллик бор\n27 April 2019 - 12:47\nЎзбекистонда икки хил реаллик бор. Бири “Ўзбекистон-24” каналидаги реаллик, иккинчиси Дима Қаюмнинг постларидаги. Бу сурат менга “Воиз” фильмидаги саҳнани эслатди. Октябрь инқилоби арафасидаги вокзалми, клубми биноси. Фильмдаги саҳна ва декорация бундан янгироқ ва ялтироқ. Аммо гап ҳозир ҳокимиятнинг қаёққа қараганидамас.\n“Ўзбеккино” қаёққа қараяпти? Мана саҳна, ҳеч қандай декорация керакмас. Яқин тарихимиздан ҳужжатли, бадиий фильмларни олиб қолиш керак. Сталин даври, пахта иши – мавзу кўп. Ҳадеб Тошкентдаги боулинг-клубни олавермасдан, ташқарига чиқилса, ғиж-биж реализм.\nҲозирги қурилиш ва бузилишлар темпида бир-икки йилдан кейин бу бинолар ва архитектурадан асар ҳам қолмайди. Биз болалигимизда концерт томоша қилган колхозимизнинг клуби 15 йилча олдин омборхонага айлантирилган. Ўша клубда радиоузел ҳам бўларди, раҳматли дадам пахта сводкалари ва ҳар-хил тадбирларни эълон қилиб турардилар. Совет типидаги социализмдан капитализмга ўтишда энг кўп жабр кўрган соҳа маданият соҳаси бўлган. Суратдаги клубни таъмир қилса ҳам, у ерга борадиган одамлар бошқа. Тўғрироғи, у одамлар, у маданият аллақачон йўқолиб кетган.\nБозор маданияти – ҳамма нарса сотилади ва сотиб олинади. Шунинг учун ҳам бу бинолар, бу архитектура йўқолиб кетишга маҳкум, деб ўйлайман.\nКолхоз-сити қурилиши бошланмасдан, фойдаланиб қолиш керак. Тошкентдан бошланган тренд шунақа. Масалан, эшитишимга қараганда, бизнинг Чортоғимизда аллақачон бульдозерлар ишга тушган…


MWC 2017: энг антиқа қурилмалар! - Terabayt.Uz\nMWC 2017: энг антиқа қурилмалар!\nMobile World Congress кўргазмаси – нафақат мобил қурилмаларнинг, балки турлича технология ютуқларининг ва шу соҳадаги қизиқарли янгиликларнинг ҳам намойишидир. Қуйида бу йилги кўргазманинг энг қизиқарли, кўз кўриб қулоқ эшитмаган ғаройиботларига бир нигоҳ соламиз.\nКишилар ва юкларни ташувчи ақлли платформа\nЧетдан қараганда, Ford компанияси Барселонага оддий робот-чангютгич олиб келгандек туюлиши мумкин. Аммо, табиийки, ғилдираклари, фаралари ва стоп-сигналлари мавжуд бўлган доира шаклидаги бу платформа асло электрон супурги эмас. Танишинг: бу – одамларни ва юкларни ташишга мўлжалланган ҳамда Carr-E деб номланувчи келажак транспорт воситаси ҳисобланади!\nҲаракатланувчи платформа тўртта ғилдираги эвазига жуда бақувват бўлиб, 120 килограммгача вазнли кишини бемалол кўтара олади. Аммо уни бошқа мақсадларда ҳам қўллаш мумкин: масалан, бир қоп картошкани ёки бошқа бирор оғир юкни уйгача олиб келишда асқотади у. Carr-E ўз эгасининг буйруқларига бўйсуниб ҳаракатланади, унинг ичига ўрнатилган датчиклар эса йўлдаги тўсиқларни четлаб ўтишга ёрдам беради.\nПлатформанинг тезлиги 18 км/соатгача етади. Битта аккумуляторнинг тўлиқ қуввати билан у 20 километрдан ошиқ йўлни босиб ўта олади. Агарда Carr-E’нинг қуввати кутилмаганда тугаб қолса ҳам, яқин орадаги розеткагача уни шундоққина қўлда кўтариб бориш мумкин. Бунинг учун унга махсус тутқич ўрнатилган, бутун қурилманинг вазни эса атиги 15 килограмм атрофида.\nCarr-E’нинг савдога чиқариш вақти ҳақида ҳозирча маълумот берилмаяпти. Тахминларга кўра, мазкур платформа келажак транспорт экотизимининг бир қисми бўлади. Мазкур тизим концепциясини яратиш устида эса Ford айни дамда фаол иш олиб бораётир.\nСмартфонни 20 дақиқада қувватловчи адаптер\nMeizu компанияси MWC 2017 кўргазмасида ўзини жуда бошқача намоён этди, дейилмоқда хабарларда. Хитойликлар бу гал бирор янги гаджет эмас, балки жуда истиқболли технологияни тақдим этишди – Super mCharge тезкор қувватлантириш технологияси. Унинг асосини ташкил этувчи йирик ва оғиргина адаптер махсус USB Type-C кабели орқали 3000 мА/соат сиғимли аккумуляторни атиги 20 дақиқа давомида тўлдира олади!\nЎзингиз ҳам англаб етгандирсиз – у фақат Meizu смартфонлари билангина ишлайди. Уларнинг ҳам ҳаммасига эмас, балки энди ишлаб чиқаришга жорий этилаётган айрим моделларга тушади бу адаптер. Масалан, яқин орада тақдим этиладиган Pro 7 моделига. Эҳтимол, кейинчалик Meizu бу адаптерни бошқа ишлаб чиқарувчилар қурилмаларига мослаб ҳам чиқарар.\nАдаптер ва кабелнинг хусусиятлари анчагина жиддий. Зарядка 11 вольт кучланиш ва 5 ампер ток кучида ишлайди, қуввати – 55 ватт. Super mCharge сими эса уч баравар юқори – 160 ваттгача бардош берадиган қилиб чиқарилган. Meizu вакилларининг ваъдасига ишонсак, мазкур технология аккумуляторнинг ишлаш қобилиятига умуман салбий таъсир этмайди. 800 марта тўла қувватлантирилганда батарея ўз сиғимининг кўпи билан 20 фоизини йўқотиши мумкин, дейишяпти улар.\nMWC 2017 инновациялар ҳудудида ҳамманинг диққатини битта шовқин ўзига жалб этди. Бу – KUKA компанияси томонидан олиб келинган барабанчи робот эди. Унинг ижросини қуйидаги лавҳада ўзингиз кўришингиз мумкин:\nБеш карралик оптик зумга эга смартфон\nҲали кўпчилик икки каррали зум бўйича iPhone 7 Plus зўрми, ёки Huawei P10 камерасими, дея баҳслашиб ўтиришганида, Oppo компанияси ишлаб чиқарувчилари амалий иш билан банд бўлишган экан. MWC 2017’га улар беш карралик оптик зумга эга смартфон олиб келишди!\n1 каррали зумда олинган тасвир\n5 каррали зумда олинган тасвир\nТасвирнинг зуми учун жиддий оптик тизимга эга бўлган алоҳида объектив масъул. Қисқача айтганда, унинг камераси тўлақонли фотоаппаратларникидек ишлайди.\nМазкур ҳайратомуз фотомодул айнан қайси смартфон моделига ўрнатилиши ҳозирча номаълум. Кўргазма стендига қўйилган барча намуналар бир хил кўринишдаги пластик ғилофларга солинган бўлган. Уларга қараб хулоса чиқариш мумкинки, бу гаджетлар айтарли қалин смартфонлар эмас.\nБуткул автоном пойгачи электрокар\nКўргазмада автомобиллар, табиийки, гаджетларга нисбатан анчагина кам бўлди. Аммо улар орасидан энг ғайриоддийси – Roborace компаниясининг Robocar номли пойга электрокари эди. Ишлаб чиқарувчилари уни шунчалик ақлли қилишганки… машинада нафақат йўловчилар учун, балки ҳатто ҳайдовчи учун ҳам жой йўқ!\nБу атай шундай қилинган. Шунчаки, Robocar – келажак пойгалари учун яратилган бутунлай автоном ишловчи илк автомобилдир. Ҳатто шу пойгалар учун ном ҳам топиб қўйишган – Formula E. Бир томондан, бу пойгалар енгил ва жуда тезкор ўзини-ўзи бошқарувчи автомобиллар пойгаси бўлса, иккинчи томондан – истеъдодли дастурчиларнинг ақл баҳси ҳам бўлади. Албатта-да, ахир, 300 км/соатдан ошиқ тезликда учиб бораётган 975 килограммлик рўдапони бурилишларда оқилона тарзда тезликни пасайтиришга, худди ўзи каби бошқа болидлар билан тўқнашмасдан маррага интилишга ўргатиш унча-мунча дастурчининг қўлидан келадиган иш эмас-ку!\nХулласи калом, технологиялар ривожи биз ҳатто ўйлаб ҳам кўрмаган янгиликларни тақдим этаётир. Улардан бохабар бўлиб бориш учун эса биздан узоқлашманг!\n#Carr-E #Ford #Formula E #KUKA #Meizu #MWC 2017 #Oppo #Robocar #Roborace #Super mCharge


ҲИНДИСТОН БОШ ВАЗИРИНИНГ ЮРТИМИЗГА ТАШРИФИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 16 Июл 2015\tКӯришлар: 22936\n13 июл куни Тожикистон Республикаси Президенти Эмомали Раҳмон Миллат қасри ёнида мамлакатимизга давлат ташрифи билан келган Ҳиндистон Республикаси Бош вазири Нарендра Модини қабул қилди.\nУчрашув маросими бошланишидан аввал икки мамлакат давлат мадҳиялари янгради.\nУчрашув расмий маросими давомида Тожикистон раҳбари Эмомали Раҳмон ва Ҳиндистон Бош вазири Нарендра Моди икки мамлакат расмий делегациялари билан танишишди.\nТожикистон ва Ҳиндистон дўстона муносабатларини мустаҳкамлаш ва ўзаро фойдали ҳамкорликларини кенгайтириш билан боғлиқ масалалар муҳокамаси Тожикистон Республикаси Президенти Эмомали Раҳмон ва Ҳиндистон Бош вазири Нарендра Модиларнинг тор доирадаги учрашувларида, сўнгра делегациялар иштирокидаги расмий сўзлашувларда давом этди.\nҲиндистон Республикаси Бош вазири Нарендра Модини илиқ кутиб олган Давлат бошлиғи Эмомали Раҳмон икки дўст мамлакат муносабатлар даражаси ва мазмунидан қониқиш билдирди.\nҲиндистон Бош вазири ўз мамлакати ташқи сиёсатида Тожикистоннинг нуфузини ҳисобга олган ҳолда, ўзининг юртимизга давлат ташрифи икки мамлакат муносабатлари мустаҳкамланиши ва ривожланишида муҳим рол ўйнашига ишонч билдирди.\nҚарийб 60 та ҳукуматлараро ва идоралараро ҳужжатлардан ташкил топган Тожикистон ва Ҳиндистон ўртасидаги ҳамкорликнинг шартнома-ҳуқуқий асосларидан қониқиш изҳор этилди.\nАмалдаги ҳужжатларни самарали амалга ошириш ва ўзаро фойдали алоқаларни келгусида кенгайтириш мақсадида савдо-иқтисодий ва илмий-техник ҳамкорликлар бўйича ҳукуматлараро қўшма комиссияси фаолиятини жонлантириш муҳимлиги қайд қилинди. Сиёсат, хавфсизлик ва энергетика соҳаларидаги самарали ҳамкорликлар натижалари ҳақида эслатилар экан, савдо-иқтисодий ва сармоявий алоқаларнинг янада кенгайиб бораверишига ишонч билдирилди. Ишлаб чиқариш қўшма корхоналари ташкил этиш ва ҳинд компанияларининг Тожикистон сармоявий лойиҳаларини амалга оширишдаги иштироки иқтисодий алоқаларни кенгайтириш йўлларидан бири сифатида айтиб ўтилди.\nАсосий эътибор минтақавий ҳамкорликларни ривожлантириш, жумладан, Марказий ва Жанубий Осиё давлатлари минтақавий энергетик ва транспорт тармоқларини бирлаштиришга йўналтирилган йирик миқёсли транспорт-энергетик лойиҳаларни амалга оширишда иштирок масалаларига қаратилди.\nБундан ташқари, хавфсизлик ва мудофаа, жумладан, биргаликда терроризм ва экстремизмга қарши кураш йўлидаги ҳамкорликларни мустаҳкамлаш суҳбат бош мавзусига айланди.\nШунингдек, бир қатор минтақавий ва дунё масалалари юзасидан ҳам мазмунли суҳбат қурилди.\nОлий даражадаги учрашув ва сўзлашувлар охирида турли, жумладан, сиёсат, маориф ва маданият соҳаларида учта янги келишув имзоланди.\nХусусан, Тожикистон ва Ҳиндистоннинг шерикчиликни кенгайтириш тўғрисидаги қўшма баёноти;\nТожикистон Республикаси ва Ҳиндистон Республикаси Ҳукуматлари ўртасида Тожикистон ўрта умумтаълим муассасаларида компютер лабораториялари ташкил этиш тўғрисида меморандум алмашиш ҳақидаги келишув;\nТожикистон Республикаси Маданият вазирлиги ва Ҳиндистон Республикаси Маданият вазирлиги ўртасида 2016-2018 йиллар маданият ва санъат соҳасида ҳамкорликлар дастури шулар жумласидандир.\nТаъкидлаш жоизки, бу ҳужжатларнинг имзоланиши икки мамлакат кўп қиррали ҳамкорликларини кенгайтириш фойдаланилмаган имкониятларини амалга оширишда зарур ва муҳим қадамлардан бирига айланади.\nМатбуот анжумани чоғида Эмомали Раҳмон ва Ҳиндистон Бош вазири Нарендра Моди учрашув ва сўзлашувлар якуни, икки дўст мамлакат муносабатлари истиқболига юқори баҳо беришди. Хусусан, икки мамлакат раҳбарияти ўртасида олий даражадаги ишонч таъминлангани ҳамда икки томонлама ва кўп қиррали муносабатлар босқичма-босқич кенгайиб бораётгани қониқиш билан қайд қилинди.\nБургутлар чўққиларда яшайди!\nТаниқли шоир Жамшид Пиримовнинг етмиш йиллик юбилейи муносабати билан Бош муҳарриримиз Ёқубжон Абдуманонзода бошчилигидаги ижодий гуруҳимиз - Искандар Маҳмадалиев, Абдулло Саидов ва камина қадимий Хўжанд сари отландик. Вақтнинг тиғиз ва йўлнинг олислигига қарамай, биз Хўжандга ҳозир бўлишимиз керак эди. Чунки Жамшид аканинг ўзбек ва тожик адабиётида ўз ўрни, овози бор.\nАбдусаид Кўчимов 1951 йили Самарқанд вилоятининг Ургут районида туғилган. 1968-1972 йилларда Низомий номидаги Тошкент Давлат педагогика институтининг ўзбек филологияси факултетида таҳсил олган\nУнинг "Кашфиётчи болалар", "Менинг Ўзбекистоним", "Тошбургут", "Менинг юлдузим", "Чаноқ", "Ҳалқа", "Икки баҳор", "Умид дарахтлари", "Қиёфа", "Ёсуман", "Баланд тоғлар", "Кўзларимнинг\nСизнинг IPнгиз: 3.237.205.144\nБугун: 27-01-2021 18:15:30\nCopyright © "ХАЛҚ ОВОЗИ" 2021 Все права защищены. Наш адрес: Республика Таджикистан, г.Душанбе, ул. С.Шерози-16, 7-й этаж. |||Разработка сайта: SHARWORKS.TJ


NASA билан шартнома имзолаган Жефф Безос компанияси, пиротехника олиб кириш ва бюджет кўриб чиқишдаги ўзгаришлар — кунлик дайжест – Kommers.uz\nТаҳлил\t23:00 | 4.12.21\nNASA билан шартнома имзолаган Жефф Безос компанияси, пиротехника олиб кириш ва бюджет кўриб чиқишдаги ўзгаришлар — кунлик дайжест\nЯқин соатларда 2021 йилнинг 4 декабрь санаси ҳам поёнига етади. Якунланаётган кун Ўзбекистон ва жаҳон ахборот майдонида қайноқ янгиликларга бой бўлди. Kommers.uz уларнинг энг сараларини битта дайжестга тўплади.\nЎзбекистон ХТТБ ҳамда ХМКнинг қўшимча акцияларини сотиб олади\nЎзбекистон Халқаро тикланиш ва тараққиёт банки ҳамда Халқаро молия корпорациясининг қўшимча акцияларини сотиб олади. Маълум қилинишича, Президентнинг 30 ноябрдаги ПҚ-26-сон «Ўзбекистон Республикасининг Халқаро тикланиш ва тараққиёт банки ва Халқаро молия корпорациясининг устав капиталидаги қўшимча улушларига обуна бўлиш тўғрисида»ги қарори қабул қилинган.\nҲужжатда Халқаро тикланиш ва тараққиёт банки (ХТТБ) Бошқарувчилар кенгаши, шунингдек, Халқаро молия корпорацияси (ХМК) 2018 йилда ушбу ташкилотларнинг устав капиталини ошириш ва ташкилотларга аъзо мамлакатларнинг қўшимча акцияларга обунасини ташкил этиш тўғрисида қарор қабул қилгани ҳисобга олинган.\nҚайд этилишича, Молия вазирлиги, Инвестициялар ва ташқи савдо вазирлиги, шунингдек, Иқтисодий тараққиёт ва камбағалликни қисқартириш вазирлигининг ХТТБ ва ХМК устав капиталидаги умумий қиймати мос равишда 91,92 миллион долларлик 762 дона ва 12,78 миллион долларлик 12 781 дона акцияга обуна бўлиш тўғрисидаги таклифи маъқулланган.\nNASA билан шартнома имзолаган Жефф Безос компанияси\nNASA Жефф Безоснинг Blue Origin ҳамда Nanoracks ва Northrop Grumman хусусий компаниялари билан Халқаро космик станция (ХКС) ўрнини босувчи космик станция лойиҳаларини ишлаб чиқиш бўйича шартномалар имзолади. Ушбу мақсадлар учун 415,6 миллион доллар ажратилади.\n«NASA уч Америка компанияси билан космик станциялар ва коинотдаги бошқа тижорат объектлари лойиҳаларини ишлаб чиқиш бўйича шартномалар имзолади», дейилади NASA сайтида.\nМаълум қилинишича, Nanoracks 160 миллион доллар, Blue Origin 130 миллион доллар, Northrop Grumman 125,6 миллион доллар олади.\nХалқаро космик станциянинг ишлаши 2028 йилда тугайди. Россия ХКС модулининг эскирганлиги сабабли ўзининг орбитал станциясини ишлаб чиқмоқда. Биринчи модулни қуриш бўйича ишлар 2025 йилгача якунланиши керак.\nBMW’дан i7 электроседани\nГерманиянинг BMW компанияси i7 электроседанини тайёрламоқда ва ушбу моделни F-класс тарихидаги илк электр седан сифатида баҳоламоқда. Қайд этилишича, BMW i7 бешинчи авлод BMW eDrive электр қувватини олади, модель BMW 7 Series’нинг кейинги авлоди асосини ташкил этувчи янги платформада қурилади. Ушбу электроседаннинг тақдимоти 2022 йилга режалаштирилган.\nЭлектротехника экспорти 500 млн доллардан ошди\nЎзбекистонда электротехника маҳсулотлари экспорти ярим миллиард долларлан ошди. Қайд этилишича, 11 ой якунларига кўра, тармоқ корхоналари экспорти ярим миллиард доллар (508 миллион доллар)дан ошди. Бу кўрсаткич 2020 йилнинг тегишли даврига нисбатан 1,8 баробарга кўп дегани.\nЭлектротехника маҳсулотларининг Тожикистонга экспорти 1,8 баробарга, Қозоғистонга экспорти 2 бараварга, Россияга экспорти 2,2 бараварга ва Грузияга экспорти 2 бараварга ошган.\nШунингдек, Ўзбекистонда ишлаб чиқарилган электротехника маҳсулотлари экспорт қилинган давлатлар қаторига Яман, Танзания, Руминия, Албания ва Молдова ҳам қўшилган.\nЦемент учун фойда солиғи пасайтириладими?\nЎзбекистонда цемент ишлаб чиқарувчи корхоналарнинг фойда солиғи ставкасини 20 фоиздан 15 фоизга пасайтириш таклиф қилинди. Маълум қилинишича, Қонунчилик палатасининг навбатдаги мажлисида «Ўзбекистон Республикасининг Солиқ кодексига ўзгартиш ва қўшимчалар киритиш тўғрисида»ги қонун лойиҳасининг муҳокамаси бўлиб ўтган. Таклиф этилаётган қонун лойиҳаси билан Ўзбекистон Солиқ кодексининг бир қатор моддаларига қўшимча киритиш таклиф қилинмоқда.\nБюджетни кўриб чиқишдаги ўзгаришлар\nЎзбекистон Олий Мажлиси Қонунчилик палатасининг навбатдаги мажлисида депутатлар томонидан «Ўзбекистон Республикаси бюджет тизимини кўриб чиқиш тартиби такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги қонун лойиҳаси биринчи ўқишда кўриб чиқилди.\nМаълум қилинишича, қонун лойиҳаси билан Бюджет кодексига, «Маҳаллий давлат ҳокимияти тўғрисида»ги, «Ўзбекистон Республикасининг Ҳисоб палатаси тўғрисида»ги қонунларига ўзгартиш ва қўшимчалар киритиш таклиф этилмоқда.\nТаъкидланишича, Давлат бюджети тўғрисидаги қонунга ва Қорақалпоғистон Жўқорғи Кенгеси, халқ депутатлари, вилоятлар ва Тошкент шаҳри Кенгашларининг маҳаллий бюджетларига ўзгартириш киритишни Ҳисоб палатаси хулосаси асосида амалга ошириш тартиби жорий қилинмоқда.\nЯъни, келгусида Давлат бюджети тўғрисидаги қонунга ўзгартириш киритилган тақдирда дастлаб қонун лойиҳасига Ҳисоб палатасининг хулосаси олинганидан сўнг Қонунчилик палатасига киритиш мумкин бўлади. Шунингдек, маҳаллий бюджетлар Ҳисоб палатаси томонидан ташқи аудитдан ўтказилиб, ҳар йили 1 мартгача тегишли хулосани маҳаллий ҳокимликларга тақдим этиш тартибини жорий қилиш таклиф қилинмоқда.\nПиротехника олиб киришдаги ўзгаришлар


Бўлимлар: 01. Эътиқод, 08. Суннат\nБу ҳақда биз қандай тушунчада бўлишимиз керак, фолбинни муттаҳам эканлигини, ғайбни билмаслигини, кофир эканлигини биламиз.\nЛекин Пайғамбаримиз соллаллоҳу алайҳи ва салламга ҳам сеҳр таъсир килган-ку ?\nНима учун бу фолбин «мени кучим етмайди», деганикин?\nРасулуллоҳ соллаллоҳу алайҳи ва салламга бир марта сеҳр таъсир қилганлиги имтиҳон ва илоҳий ҳикмат бўлган, у киши ҳам оддий бир инсон эканликларини кўрсатиш учун. Лекин у сеҳр ақл-ҳушларига таъсир қилган эмас, соғликларига бироз азият етказган, холос. Кейин Жаброил алайҳиссалом келиб сеҳр қилинганликларини хабар берганлар ва Фалақ, Ан-Нас суралари нозил бўлган.\nКимки Аллоҳга иймон келтирган ҳолида ушбу сураларни ҳамда Фотиҳа, Ихлос сураларини, Оятул-курсийни, саҳиҳ ҳадисларда келган зикрларни ҳар куни эрталаб ва кечқурун ўқиб юрса албатта шайтонлар, жинлар ва уларнинг малайлари бўлмиш сеҳргару фолбинлардан омонда бўлади.\nТақволи ҳаёт кечириб, доимо Аллоҳга ибодат қилиб, кундалик зикрларни канда қилмасдан юрадиган мўмин кишига сеҳр таъсир қилмаслиги, кўз ҳам тегмаслиги очиқ-ойдин ҳақиқат.\nИнсоннинг Аллоҳга бўлган ихлоси заифлашса, кундалик зикрларни тўла ишонч билан ўқимаса, дунё ишларига қаттиқ берилиб кетиб ғофил бўлиб қолса, ана шундай ҳолатларда сеҳргарларнинг сеҳри таъсир қилиши хатари кучаяди.\nСеҳрланиб қолган кишилар ҳеч қачон Аллоҳнинг марҳаматидан умидларини узмасинлар!\nТавба-тазарру ва зикру дуолар билан ҳар қандай сеҳрни енгиб йўқ қилиш мумкин.\nҚуръони карим барча касалликларга шифодир.\nАллоҳ тақдирда кимга қандай имтиҳон – мусибат битиб қўйган бўлса, ундан асло қочиб қутулиб бўлмайди.\nҲар қандай ҳолатда ҳам барибир Ягона Аллоҳнинг Ўзига ёлвориб дуо-илтижолар қилишимиз даркор.\nБиз – бандалар Ислом шариати кўрсатгандек яшашимиз керак. Шунда икки оламда бахтли бўламиз.\n(Муҳиддин Обидхон қори ўғли жавоб берди)


Танишув сайтларида илк танишув учун энг яхши 4 ибора » Ўзбекистон янгиликлари – Zamin.uz\n18-05-2016 | 12:43\nZAMIN.UZ / Жамият / 18 Май 2016 года470\nИжтимоий тармоқда мулоқотни нимадан бошлаш зарур?Интернет технологиялари ривожланган асрда одамлар танишувни ҳам виртуал тарзда амалга оширадиган бўлишган. Илк танишув пайтида гапни нимадан бошлаш зарурлиги ҳақида “ELLE.RU ” нашри сизга қуйидаги иборалардан фойдаланишни тавсия этади, дейилади "Даракчи" нашрида.“Тайёрмисиз?”Илк ёзишувни тўсатдан “Мен билан аттракцион учишга тайёрмисиз?” деб бошланг. Гапни бундай дабдурустдан бошлашдан мақсад, суҳбатдошингизга қанчалик ёққанингизни ва унинг ҳазил-мутойибага мойиллигини билиб олишдир. Бундан ташқари, бу савол билан бирга суҳбатни давом эттиришга мавзу топилади.“Суратдаги кўзойнагингиз (ёки кроссовкангиз)ни қаердан олгансиз?”Бундай савол билан суҳбатдошингизнинг ҳаётига қизиққанлигингизни кўрсатасиз. Ҳеч кимга сир эмаски, инсон ўзи ҳақидаги ёқимли гапларни тинглашга мойил бўлади. Агар унинг бирор суратида тақиб тушган кўзойнаги ҳақида савол бериб, “Мен ҳам шунақа кўзойнак сотиб олмоқчи эдим”, деган гапингизни у мақтов сифатида қабул қилади ва бу нарса келажакдаги мулоқот учун асос бўлади. “Чанғи (бокс ёки бошқа спорт турларини ҳам айтиш мумкин) Мен ҳам шу спорт тури билан шуғулланмоқчи эдим…”Унинг қизиқишлари ҳақида гап бошлаш суҳбатдошингизни ўзингизга жалб қилишнинг энг яхши имкониятларидан биридир. Айниқса, эркаклар ўзи яхши биладиган спорт турлари ҳақида сўзлашишни ёқтиради. Қарабсизки, у келажакда бўладиган спорт мусобақасига сизни ҳам таклиф этади. “Узр, мабодо сиз ... ни тушунмайсизми?”Бу иборани турли — “фотошопни”, “машинани”, “дазмолни” каби сўзлар билан давом эттириш мумкин. Бунга эркак киши жавоб бера оладиган ҳар қандай мавзу тўғри келади. Савол беришда тортинманг, кучли жинс вакилларининг аксарият қисми аёлларнинг ожизлигини ёқимли ҳолат деб қабул қилади ва унга ўзини кўрсатиш учун бор маҳоратини ишга солади.\nЎқишни тавсия қиламиз Аёлнинг ҳеч қачон эркакка айтмаслиги лозим бўлган гаплари


МХХ раҳбари Иноятов Хитой билан ҳамкорликни кучайтирмоқчи - BBC News O'zbek\nМХХ раҳбари Иноятов Хитой билан ҳамкорликни кучайтирмоқчи\nФото муаллифлик ҳуқуқи xinhuanet.com\nЎзбекистон Миллий Хавфсизлик Хизматининг раҳбари Рустам Иноятов Хитой сиёсий ва ҳуқуқий масалалари комиссияси раҳбари Менг Дзиянгжу билан учрашиб, икки давлат ўртасида хавфсизлик борасидаги ҳамкорликни кучайтиришга келишиб олган.\nПекинда сешанба куни ўтган учрашувда Жаноб Менг хавфсизлик ва ҳуқуқ-тартибот соҳасини "икки-томонлама муносабатларнинг муҳим қисми" эканини айтган ва икки мамлакат хавфсизлик хизматлари ўзаро ҳамкорлик қилиш йўлларини яхшилашлари кераклигини урғулаган.\nХитой расмийси, шунингдек, икки томон хавфсизлигига бўлган умумий таҳдидлар ҳақида гапириб, ўзбек ва хитойлик хавфсизлик хизматлари кўпроқ қўшма аксил-террор ҳаракатларини амалга оширишларини кераклигини айтди.\nЖаноб Иноятов, ўз навбатида, Ўзбекистон аксил-террор ҳамкорликни кенгайтириш учун Хитой билан ишлашга тайёр эканини билдирди.\nРустам Иноятов Ўзбекистонда жорий йил бошида Ўзбекистон президентининг қизи Гулнора Каримова томонидан танқид қилиниши ва Каримова хонимнинг уй ҳибсига олиниши ортидан илк бор матбуот камералари қаршисида пайдо бўлмоқда.\nИноятовнинг Хитой расмийлари билан учрашувда хавфсизлик борасидаги ҳамкорликдан Ўзбекистон қандай фойда кўриши, ёки унинг эвазига берилиши мумкин бўлган молиявий кўмаклар ҳақида тафсилотлар очиқланмаган.\nЎзбекистон Президенти Ислом Каримов жорий йилнинг 19 августида Пекинга қилган расмий сафарида хитойлик ҳамкасби билан учрашиб, беш йиллик тараққиёт дастури амалига имзо чекканди.\nХавфсизлик соҳасидаги ҳамкорлик Хитойда кўпроқ автономия, демократия ва ҳатто мустақиллик учун курашаётган уйғурлар учун ёмон хабар бўлиши мумкин.\nЎзбек хавфсизлик кучлари аллақачон аксил-Хитой чақириқларни тарғиб қилувчи уйғурлар фаолиятини назорат қилиб келади. Бу каби ҳамкорликка ўн йил аввал Хитой ва Ўзбекистон орасида имзоланган "Террорчилик, сепаратизм ва экстремизмга қарши кураш" бўйича келишув асос бўлганди.\nЎзбекистонда уйғурлар сони кўп бўлишига қарамай, бу диаспоранинг ҳажми борасида статистик маълумотлар йўқ.\nРасмий Тошкентнинг уйғурлар фаолияти борасидаги мавқеи қўшнилариникидан фарқ қилиб келган. Мисол учун, Қозоғистон ва Қирғизистон уйғурлар ҳаракатларига тўсиқлар қўйишган бўлса-да, амалдаги қонунлар доирасида баъзи фаолиятларини амалга оширишга рухсат бериб келганлар.\nБироқ, Ўзбекистон уйғурларга ўз ҳудудида сиёсий чақириқлар билан чиқишга рухсат бермайди ва буни бартараф қилиб келади.\n2006 йилда Ўзбекистон Миллий Хавфсизлик Хизмати Канада фуқаролигига эга бўлган собиқ уйғур имом Ҳусайн Жалилни Тошкентда тутиб Хитойга топширганди.\nШарқий Туркистонда мустақиллик учун мафкурафий курашга қўшилган Ҳусайн Жалил ўз рафиқаси қариндошларини кўриш учун Канададан Ўзбекистонга сафар қилганида ҳибсга олинган.\nТошкент уни Хитойга топшириши ортидан, жаноб Жалил террорчиликда айбдор деб топилиб бир умрлик қамоқ жазосига маҳкум қилинган.


Қирғиз прокурори исёнчиларга ўқ отганларни оқлашни талаб қилмоқда\n"Альфа"чилар ҳимоясига Бишкекда ўтказилган пикетлардан бири.\nБишкекда ўтаётган суд жараёнида давлат айбловчиси суддан 2010 йилнинг 7 апрелидаги халқ қўзғолони пайтида пойтахтнинг Ала-Тоо майдонида норозиларга қарши ўқ отганликда айбланган "Альфа" офицерларидан “одам ўлдириш” моддаси бўйича айбловнинг олиб ташланишини илтимос қилди.\n2010 йилнинг 7 апрелида Бишкекда Қурманбек Бакиев ҳокимиятига қарши қўзғолон кўтарганларга нисбатан ўқ отганликда айбланаётганларнинг суди уч ярим йилдан бери давом этмоқда.\nСўнги суд жараёнида давлат айбловчиси суддан собиқ президент Қурманбек Бакиев, унинг укаси Жаниш Бакиев, собиқ Бош вазир Данияр Усеновни сиртдан умрбод қамоққа ҳукм қилишни таклиф қилди. Шунингдек, прокурор президент Бакиев даврида юқори лавозимларда бўлган судланувчилардан 9 нафарига 10 йилдан 25 йилгача қамоқ жазоси сўради. Қўзғолончиларга қарши ўқ отганликда айбланган “Альфа” махсус отрядининг ўн офицеридан эса “одам ўлдириш” моддаси олиб ташланиши ва уларни оқлаш илтимос қилинди.\nЖабрланганлар прокурорнинг сўнги илтимосидан норозиликларини билдириш мақсадида суд залини тарк этди. Шунинг учун ҳам суднинг кейинги йиғилиши 8 апрелга кўчирилди.\n-Қора курсида оддий аскарлар эмас, юқори унвондаги офицерлар ўтирибди. Улар адолатсизликка қарши исён кўтарган халққа ўқ узган. Прокуратура эса бу ишни сиёсатга айлантирниб, уларнинг тарафини олмоқда. Шунинг учун биз суд жараёнини тарк этдик, -деди жабрланувчилар адвокати Ўсунбек Жамансариев.\nАйни пайтда “Альфа”чиларнинг адвокатлари прокуратуранинг оқлаш тўғрисидаги илтимосини адолатли қарор сифатида олқишламоқда. “Альфа”чиларнинг ҳимоячиларидан бири, таниқли ҳуқуқ фаоли Чўлпўн Жакупова бу борада мана буларни айтди:\n-“Альфа”чилар ишини ўрганган прокурор чинаккам прокурор қандай ишлаши кераклигини намойиш қилди. Негаки у суд жараёнида ҳам, тергов жараёнида ҳам ҳуқуқий қарама-қаршиликларни, қонунсизликларни топиб, адолатли қарор қабул қилган. Шунинг учун прокурорнинг позициясини объектив позиция деб ҳисоблаймиз, -деди Чўлпўн Жакупова.\n2010 йилнинг 7 апрелида Қурмонбек Бакиев ҳокимиятига қарши чиққан қўзғолончиларнинг президент маъмурияти биноси томидан ўққа тутилиши оқибатида тўқсонга яқин одам ҳалок бўлган эди.\nМазкур ҳолат юзасидан очилган жиноят ишини судда ўрганиш 2010 йилнинг ноябрида бошланган. Қўзғолончиларга қарши ўқ отганликда айбланаётганлар орасида собиқ президент Қурмонбек Бакиев ва унинг яқинларип ҳам бор. Мазкур иш юзасидан жами 21 одамга айблов билдирилган.\nБакиев ва айрим юқори лавозимли амалдорлар хорижга қочиб кетганлари сабабли сиртдан судланмоқда.\nҚирғизистондаги апрел инқилоби хроникаси\nЎтунбаева муваққат ҳукумат раҳбари этиб тайинланди\nБакиевни “кўпхотинлилик учун” судга бердилар\nБакиев Қирғизистонни тарк этиши мумкин\nҚирғиз исëни ортида ким турибди?


Рўза: Аёл киши эридан берухсат нафл рўза тутмаслиги\nBy Шайх Саидаҳмад Нуриддин on 01/05/2018 РЎЗА ФИҚҲ\n(8) Аёл киши эридан берухсат нафл рўза тутмаслиги\nАбу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтадилар: «Аёл киши эри уйида экан ундан берухсат (нафл) рўза тутмасин».\nҲадиснинг бошқа бир ривоятида шундай дейилади: «Аёл киши эри уйида экан, рамазондан бошқа пайтда ундан берухсат бир кун (ҳам) нафл рўза тутиши ҳалол бўлмайди».\nҲадисдан тушуниладики, аёл кишининг эри сафарда бўлса, ундан берухсат нафл рўза тутиши жоиз.\nАбу Зуръа роҳимаҳуллоҳ айтади: «Эр касаллиги ёхуд шу каби ҳолатлар сабабли аёли билан «кўнгилхушлик» қилишга имкони бўлмаслиги (аёл эридан берухсат нафл рўза тутиши борасида) мазмунан унинг уйда йўқлиги билан баробардир».\n(1) Инсон бажариш вақти бемалол ёки тиғиз бўлишидан қатъий назар, фарз амални бузиши жоиз эмас. Айтайлик, биров фарз намозни дастлабки вақтида бошлаб, сўнг кейинроқ ўқиш ниятида намозни бузиши жоиз эмас. Рўза ва бошқа фарз амаллар ҳам шундай.\n(2) Нафл рўзани бошлаган инсонга уни охиригача давом эттириш вожиб бўлиб қолмайди. Ойша розияллоҳу анҳо ривоят қилишича, Расулуллоҳ соллаллоҳу алайҳи ва саллам кунлардан бирида аёлларининг (Ойша розияллоҳу анҳонинг) олдига кириб: «(Ейишга) бирон нарса борми?», деб сўрайдилар. Улар: «Ҳа, уйда ҳайс бор», дейишади. Шунда Расулуллоҳ соллаллоҳу алайҳи ва саллам Ойша розияллоҳу анҳога: «Кўрсатингчи? Мен эрталаб рўза тутишни ният қилувдим», дейдилар. Ойша розияллоҳу анҳо таомни кўрсатади ва Расулуллоҳ соллаллоҳу алайҳи ва саллам уни ейдилар».\nШунга қарамай, инсон нафл рўзани бирон жўяли сабабсиз бузмаслиги лозим.\n(3) Рожиҳ фикрга кўра, нафл рўзани бузган киши қазосини тутиб бериши вожиб эмас, валлоҳу аълам.\n Бухорий (5192), Муслим (1026), Абу Довуд (2458), Термизий (782), Ибн Можа (1761) ривояти.\n Доримий (1720) ривояти. Ҳадисни шайх Албоний «Ас-силсилатус саҳиҳа»да (395) саҳиҳ деган.\n Ҳайс – хурмо, пишлоқ ва сариёғ омухтасидан тайёрланган таом номи.\n Муслим (1154), Абу Довуд (2455), Термизий (734), Насоий (4/195) ривояти.\nAvvalgi maqolaМуҳаддислар: Имом Ибн Можа Қазвиний (1)\nKeyingi maqola Умавийлар давлати: Усмон Зуннурайннинг ўлдирилиши фитнаси сабаблари, Муовиянинг бунга муносабати (5)


Эркаклар хотинларига ҳеч қачон тиш ёриб айтолмайдиган гаплар | Бир пиёла чой\n← Тошкент ҳайвонот боғида илк маротаба жирафа пайдо бўлди\nЎзбекистонлик журналист помидор нархи нега қимматлигини аниқлади →\nЭркаклар хотинларига ҳеч қачон тиш ёриб айтолмайдиган гаплар\tPosted on October 10, 2016\tby birpiyolachoy Эркаклар ўртасида сўровнома ўтказган darakchi.uz, улар хотинларига ҳеч қачон тиш ёриб айтолмайдиган гаплари ҳақида билиб олди, деб ёзмоқда Hordiq.uz.\nЭслатиб ўтамиз, бой берилмаган сирларнинг аксарияти аслида сизнинг фойдангизга ишлайди, хонимлар.\n«…ойимнинг доим ундан шикоят қилишини! Қайнона-келин муаммоларини янада чигаллаштирмай дейман-да. Тўйдан олдин севганим онамга маъқул келмаган. Негадир ҳамон хотиним у кишига ёқмайди. Бунинг устига, аёлим ҳам жуда аразчи…»\n«…биринчи муҳаббатимни ҳар туғилган кунида, албатта, табриклашимни.Аёлим билан ҳам, биринчи муҳаббатим билан ҳам бир синфда ўқиганмиз. Тақдир экан, илк севгим болалик йилларимда қолиб кетди. Аммо уни доим таваллуд айёмида қутлайман. Балким аёлим бундан хабар топса, жанжал қилмас, лекин барибир бу сирлигича қолишини истайман…»\n«…ижтимоий тармоқларда бўйдоқлигимни! Шунчаки ортиқча шубҳа-гумонларга берилмаслиги учун ҳам бу борада гапириб ўтирмайман. Барибир интернетда гап отган қизларим билан ҳаётда юзлашмайман-ку, хотиним бўлса, буни нотўғри тушуниши мумкин».\n«…биринчи учрашувимиздан кейин унга уйланмайман, деб жанжал қилганимни! Ўшанда ёш бўлганман-да, негадир менга бир кўришда ёқмаганди. Кейин рафиқамни жудаям яхши кўриб қолганман. Айниқса, фарзандларимнинг дунёга келиши унга бўлган муҳаббатимни ўн чандон оширди».\n«…ажрашиш ҳақида қатъий ўйлаб кўрганимни! Ҳа, айнан шуни ҳеч қачон айта олмайман. Чунки баъзида инсон ҳисларини бошқаролмайди. Ва аламзадалик сабаб хаёлига турли ўйлар келади, айниқса, эркак киши омад юз ўгирганда ҳаммасига хотинини айблай бошларкан. Бугун ўша пайтдаги бу қароримни унга билдирмай тўғри қилган эканман, дейман».\n«…хиёнат қилганимни. Эркакчиликда нималар бўлмайди, ахир. Ҳатто рад этиб бўлмайдиган далиллар келтирганида ҳам, тан олмаганман. Шу билан босди-босди бўлиб кетган».\n«…албатта, қанча пул топишимни. Чунки дарров нимага қанча сарфлашим кераклигини ҳисоб-китоб қилиб ташлайди. Чойхона, ошна-оғайничилик деган гаплар борлигини тушунмаса бу аёл зоти».\n«…Ҳамма гапимни ҳам айтавермаслигимни. Бу бевафолик эмас. Шунчаки ҳар бир инсоннинг ўзига яраша сирлари бўлади».\n«…Овқати бемазалигини! Айтиб ҳам кўрай, «Сиз мендан ҳеч рози бўлмагансиз», дея йиғлаб бошлайди…»\n«…унинг орзуларини амалга ошира олмаётганимдан қийналишимни!Балки кўнгил кечинмаларини аёлига ошкор этиш эркак учун ожизлик деб ҳисобларман…»\n«…сузишни билмаслигимни! Умуман катта анҳорларда чўмилишдан фобиям борлигини билмаслигини истардим. Ахир эрим қўрқоқ экан деб ўйлаши мумкин-да…»\nBo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← Тошкент ҳайвонот боғида илк маротаба жирафа пайдо бўлди


Дунë, 01 октябр 2012\n17 июл 2019, Тошкент вақти: 05:35\nдушанба 1 октябр 2012\nХантида меҳнат муҳожирлари ёнғинда нобуд бўлди\n29 сентябр куни Россиянинг Ханти-Манси автоном округи(ХМАО) даги нефтни қайта ишлаш заводларидан бирида содир бўлган ёнғин оқибатида 8 нафар ишчи нобуд бўлди. Халок бўлганлардан 1 нафари Ўзбекистон, 5 нафари Тожикистон ва 2 таси Бошқирдистон фуқаролари бўлгани аниқланди.\nГрузияда парламент сайлови ўтказилмоқда\nГрузияда мамлакат сиёсий келажагини белгиловчи сайлов ўтказилмоқда. Душанба кунги сайловнинг ўта муҳимдир, чунки мамлакат сиёсий тизими ўзгартирилмоқда ва парламент ҳамда бош вазирга кўпроқ ваколат берилмоқда.\nZukerberg Rossiyaga keldi\nFacebook ijtimoiy tarmog'i asoschisi Mark Zukerberg bugun Moskvada Rossiya Bosh vaziri Dmitriy Medvedev bilan uchrashadi. Ular axborot texnologiyalari sohasidagi hamkorlik va Skolkovo majmuasi haqida gaplashishadi.\nГрузияликлар депутат сайламоқда\nБугун Грузияда, таҳлилчилар фикрича, натижаси мамлакатнинг яқин йиллардаги сиёсий йўналишига катта таъсир қилувчи парламент сайловлари ўтказилади.\nҲафта суратлари -- 22-28 Сентябр\nАфғонистонда ўлган АҚШ аскарлари 2000 кишига етди\nАфғонистонда НАТОнинг бир аскари ва шартнома асосида ишлаётган маҳаллий фуқаро Афғонистон хавфсизлик кучлари аъзоси экани айтилаётган шахс томонидан отиб ўлдирилди. Бу билан Афғонистондаги 11 йиллик урушда ҳалок бўлган америкалик ҳарбийлари сони 2000 кишига етди.\n"Мен гейман ва мусулмонман" филми тақиқланди\nҚирғизистон Бош прокуратураси Давлат алоқа агентлигига “Мен бесоқолбозман ва мусулмонман” ҳужжатли филмининг интернетда тарқалиши олдини олиш тўғрисида кўрсатма берди.\n"Мени уйга жўнатманг!"\nМоскванинг Черемушкинский туман судидан қочишга уринган Ўзбекистон фуқароси оёғини синдириб олди. Ўз юртига жўнатилмаслик учун у "ҳар нарсага тайёр" эканини билдирган.\n“Ўшдаги Навоий кўчасида тадбиркорлик фаолияти билан шуғулланувчи этник ўзбеклар дўконлари ҳукумат тузилмалари томонидан ҳеч қандай огоҳлантиришсиз ёпиб қўйилди”, деб хабар беради ўшлик ҳуқуқ ҳимоячилари.\n“Сангтўда” ва “Роғун” қийноқ машинасига айланган\nЕХҲТнинг инсон ҳақларига оид йиллик йиғилишида тожикистонлик ҳуқуқ фаоли Сергей Романов мамлакат ҳибсхоналарида маҳкумларнинг “Сангтўда” ва “Роғун” деб номланадиган қийноқ машиналарида “айбларига иқрор” қилиниши ҳақида баёнот берди.\nПрезидент Алмазбек Атамбаев расмий Тошкент қурилишига қаршилик қилаётган Қамбарота -1 ГЭСини бунёд этишга Ўзбекистонни жалб қилиш ниятида собитлигини яна бир бор таъкидлади.


Ҳар ким қилса, ўзига | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариҲар ким қилса, ўзига\nБир бор экан, бир йўқ экан, ўтган замонда бир кампир бор экан. У кампир бўз тўқиб тирикчилик қилар экан. У доим «Ҳар ким қилса, ўзига» деб юрар экан. Ҳатто бўз тўқиб ўтирганда ҳам шу гапни такрорлайверар экан. Қўни-қўшнилари бу кампирни жуда ёмон кўришар экан.\nКунлардан бир куни қўшнилари подшонинг ёнига бориб, кампирнинг устидан арз қилишибди, уни тоза ёмонлашибди:\n— Подшоҳим, бизнинг кўчамизда бир кампир, ўзи бўз тўқийди, юрса ҳам, турса ҳам, бўз тўқиб ўтирганида ҳам «Ҳар ким қилса, ўзига» деб ўзича жаврайвериб, қулоқ-миямизни қоқиб қўлимизга беради. Подшохим, шу кампирни бир илож қилиб йўқотсангиз, деб келдик.\nПодшо бир оз ўйланиб турибди, кейин уларга қараб:\n— Сизлар ўз уйингларга боргандан кейин бир товоқ ошни «шоҳимиз кеча зиёфат берган эди, бизлар бориб зиёфатни еб келдик. Бормаганингиз учун подшоҳимиз сизнинг насибангизни бериб юборди», деб айтинглар, — дебди. Кампирнинг қўшнилари уйларига бориб, палов пиширишибди, бир товоққа ошни солиб, кампирникига олиб борибдилар. Кампирга:\n— Шундай-шундай, мана шу паловни подшо бериб юборди, — дейишибди. Кампир:\n— Ҳар ким қилса, ўзига, ҳар ким қилса ўзига, — деб қўшниларининг қўлидан паловни олибди-да, катнинг устига қўйибди. Кейин яна: «Ҳар ким қилса, ўзига, ҳар ким қилса, ўзига», деб ўз жойига бориб, бўзини тўқийверибди.\nПодшонинг икки ўғли бор экан. Улар кампир яшайдиган жойга яқин ерда бир мулладан сабоқ олишар экан. Болалар ўқишдан қайтаётганларида кампирникига кириб, бўз тўқишини томоша қилишар экан, чўллаганда кампирдан сув сўраб ичар эканлар. Ўша куни подшонинг ўғиллари ўқишдан қайтиб келаётиб, яна кампирникига киришибди, сув сўрабдилар, сувни ичиб бўлгандан кейин қарасалар, катнинг устида бир товоқ палов турибди. Болаларнинг қорни оч экан. «Ошдан беринг», деб туриб олишибди. Кампир бўлса: «— Ҳар ким қилса, ўзига, ҳар ким қилса ўзига», — деб туриб, болаларга:\n— Ея қолинглар, — дебди. Болалар паловни ўртага қўйиб, паққос туширишибди, ўринларидан турмасдан йиқилибдилар. Кампир дод-фарёд кўтариб, подшонинг ҳузурига югуриб борибди ва бўлган гапни бирма-бир айтиб берибди. Подшонинг буйруғи билан ҳалиги қўшнилар овқатга заҳар солиб беришган экан.\nПодшонинг болалари тил тортмай ўлиб қолибди. Шундагина подшо кампирнинг «Ҳар ким қилса, ўзига» деганининг маъносини тушунибди. Ҳа, у кампирга ёмонлик қилгани учун ўзи икки боласидан ажралибди. Кампирнинг қўшниларига жазо берибди, лекин фойда бермабди.\n← Аввалги Аввалги Бойнинг ўғли\nКейинги → Кейинги: Очкўз бой